Verbatim Wednesday 11th September, 2019 – The National Assembly of Seychelles\nHome » Verbatim » 2019 » Verbatim Wednesday 11th September, 2019\nBonzour tou Manm Onorab. Bonzour tou bann dimoun ki a lekout e pe swiv travay Lasanble Nasyonal. Ozordi nou pou kontinyen nou travay kot nou’n kite yer, lo Kod Sivil 2018, kot yer nou’n fer premye part sa travay kot bann Manm in ganny sans pou reakte lo prensip e merit zeneral sa Bill. E ozordi nou pou konmans sa 2enm staz, kot nou pou al dan Komite, kot bann Manm i a kapab fer bann propozisyon. Nou’n vwar deza bann amannman ki’n ganny propoze. E okenn nouvo amannman. Mon ava demann Parliamentary Reporter pou fer antre Minis avek son lekip ava nou kontinyen.\nMon a zis enform the House ki mon’n ganny notice pou meeting IAC en delegasyon Sinwan ki sorti from Liaoning Province e sa pou fer 12.15 dan Committee Rm 3 e Assembly’s Business Committee pou rankontre 1er dan Speaker’s Conference Rm. Yes Onorab Ramkalawan.\nBonzour Mr Speaker. Bonzour tou Manm e tou dimoun a lekout. Non Mr Speaker mon ti zis anvi fer – yer nou’n koz bokou lo sa eleman istorik; konmsi en moman istorik. Petet mon ti anvi zis fer resorti ki ozordi tou i en zour istorik. Parski ozordi ler 11 Septanm se – i egzakteman 3an ki lanons eleksyon 2016 ti ganny fer, e kot dan en moman istorik rezilta ti 15 lo 10 alors ozordi …\nHON WAVEL RAMKALAWAN …tou nou pe komemor listwar. Mersi bokou.\nNon, non. Bon mon ti a kontan welcome Minis Jean-Paul Adam – Minis parmi nou. Minis i konpannyen par Mr Victor Pool ki pe reprezant Biro Attorney Zeneral e ankor asiste par Profeser Angelo and Ms Sarah Mead. E Minister i asiste parey labitid avek son personal assistant Mr Marthy Vidot. Minis and your team warm welcome to the National Assembly. And today we will proceed on the 2nd Stage; that will be going into Committee Stage where we will actually scrutinize the amendments proposed and members will also discuss or proposed any new amendment. So an vi ki i annan sa demann pou nou al dan Staz Komite, nou pou fer li e mon ava demann Sarge pou move Mace pou Lasanble rantre dan Staz Komite.\nBon ti annan osi en demann – en demann yer ki anba Standing Orders 91(1) mon allow pou nou sispann serten Standing Orders pou Manm kapab fer bann nouvo propozisyon bann amannman on the floor. Mon pare. Parey mon’n dir zot yer, mon’n pare pou nou ankor travay ansanm avek en bi, ki nou ganny en keksoz – en rezilta ki byen e mon pare pou fer sa. Mon ava zis demann en Manm ki’n pare pou move a motion under 91(1). Mon krwar nou pou bezwen regard the whole series. (2) osi tou i koz ki ‘’ ler such a motion for suspension of a Standing Order’’ i vini, ‘’it shall include a short statement, but the statement of the purpose of the proposed suspension.’’\nAnd (3) ‘’The suspension of any Standing Orders shall be limited in its to the particular purpose for which the suspension was sought.’’ So nou pou bezwen envoke 91(1) 2 and 3. Yes Onorab Sebastian Pillay.\nBonzour Mr Speaker. Bonzour tou koleg Onorab. Bonzour Minis avek ou delegasyon. E bonzour tou dimoun ki a lekout. Mr Speaker anba Order 91(1) mon demande ki nou sispann Order 67(1) pou allow ki bann proposed amendment i kapab ganny pran an relasyon avek bann amannman ki kapab ganny propose lo Civil Code. Me solman Mr Speaker mon oule ki nou ganny en slight gidans ki si nou pe move li en fwa i ase. Rather ki nou bezwen move li sak fwa ki nou fer en proposed amendment. Mon krwar i annord. Mon ti a kontan demann en koleg lo lot kote latab at least pou segonde silvouple.\nWi. Ou pe dir ki nou move sa Mosyon ki ava kouver the whole Bill. Sa ki ou pe dir nou move li 1fwa.\nMon le fer li by wau of a motion ki pe demande ki nou suspend the 67 (1) rather ki nou fer zis en sispansyon 67 (1) akoz sinon nou pou fer li sak lamannman.\nSak lamannman vwala.\nMon Lasanble pou aprouv en Mosyon ki nou sispann li. For the duration of …\nFor the duration of the work.\nPrezan ki nou kapab kouver li Mr Speaker.\nMersi Onorab Pillay. Onorab Bernard Georges.\nThank you nou ava pran en vot ok lo Mosyon. Nou bezwen pran en vot lo Mosyon. Tou Manm ki an faver nou sispann Order 67 pou allow members to come up with new amendments on the floor. Okenn Manm ki kont? Madanm Clerk.\nMersi Mr Chair. Mon’n rikord 27 Manm ki’n vot an faver personn kont. Mersi.\nMersi. Savedir Mosyon in aprouve e Manm – apard bann amannman ki’n deza propoze ki nou bezwen al regarde, bann Manm osi tou. E ankor parey mon pe dir yer mon envit bann manm piblik osi deor ki pe swiv nou. Menm bann ti pou ki travay avek Lalwa ki zot annan kontak sa bann Manm Lasanble an mezir nou pe ale si zot annan okenn feedback pa ezite, anvoye. Isi dan Chamber nou allow ki bann Manm i servi bann fasilite pou kapab reste an kominikasyon avek larestan popilasyon deor.\nSo mon lapel pou Manm piblik deor, pa ezite pou anvoy bann propozisyon an mezir ki nou pe debat lo sa Staz Komite bann lamannman. Mon ava donn laparol Onorab Bernard Georges konman Chair Bills Committee, pou li gid nou lo lafason ki nou pou ale. Onorab Georges.\nMersi Mr Chair. Bonzour Minis. Bonzour tou Manm Lasanble. Bonzour bann sa detrwa dimoun dan lakour ki pe ekout nou ozordi. Mr Chair mon dir sa, akoz mon konnen nou annan konpetisyon, avek en lot keksoz ki pe pase somewhere else. Mr Chair mersi. Fason ki mon ti ava sizere ki nou prosede bomaten se ki nou met lo screen e bann Manm ki annan sa lo zot lo laptop e lo zot tablet i al dan Book 1. Zot ava war zot annan 4 dokiman ki Madanm Clerk in anvoye.\nBook 1, Book 11 apre Book 111, part 1, Book 111, part 2 si nou met Book 1 ki konmans avek premye Lartik mon’n tann sa ki Lasanble in dir yer Lasanble in demande ki nou pran nou letan ; nou pa rush. E nou pas Lartik par Lartik. E nou regarde kisisa ki annan ladan ; kisisa ki fodre modifye oubyen kisisa ki fodre nou ganny aksepte. Sa ki mon pe propoze se ki, nou fer en seksyon, parfwa sa seksyon pou zis detrwa Lartik parey sa premye seksyon ki nou pou fer. Parfwa i pou plizyer lartik en pli gran norm lartik e ler nou fini sa seksyon nou pran en vot lo sa seksyon li menm.\nTravay ki nou pe fer pou bann ki ti soulev sa kestyon tre enportan, akoz nou pe pran Bill akoz nou pe zet Bill an antye akoz nou pa pe fer li par seksyon? Sa ki nou pe fer la se egzakteman sa. Nou pe aksepte prensip ki nou pe servi sa Bill an antye ki’n ganny revwar e ki’n ganny modernize – ki pa’n ganny sanze apard pou sa bann bout ki nou pe al pas lo la, konman nou teks.\nE nou pe fer bann amannman peacemeal an konsideran bann keksoz ki nou war ki enportan e ki bezwen byen ki i merit ganny sanze. Me antretan sak fwa nou pas lo en lartik bann Manm natirelman la ki nou suspend Order 61 bann Manm pou kapab – si zot santi ki i annan en amannman ki zot swete i ganny fer, oubyen ki nou’n ganny lenvitasyon par en dimoun deor pou nou fer, nou ava kapab fer li.\nSi napa nou a move on. E mon mazinen apre en 2erdtan nou ava konnen ki mannyer nou travay pe deroule. Avek sa detrwa mo lentrodiksyon si napa okenn problenm avek lafason ki mon pe propoze nou travay, mon ava demann IT technician met Book 1 lo screen silvouple.\nJust en pti an pasan ou’n mansyonn sispann Order 61 just pou rikord ganny li byen Order 67 (1).\nYes 67 (1) sorry.\nMon pe mazinen osi tou ki SBC i annan fasilite ki i kapab prozekte sa ki nou pe marse lo screen osi, ki manm piblik ki pe swiv sa detrwa dimoun ki pe swiv kot lakour i kapab swiv en pti pe bann lartik ki nou pe amande. Zis petet i vre mon a fer en pti komanter, mwan osi mon’n ganny – yer mon’n ganny aprose ki si nou pa kapab – enn ant sa de i bezwen aret travay pou dimoun focus lo en lot. So mon dir zot be pa kapab. Lasanble in konmans son travay e nou annan nou kalandriye nou bezwen travay. So bann dimoun i bezwen swiv. Mon pa konnen petet si SBC apre i a bezwen fer en lot petet progranm plitar, an vi ki konmela televizyon i reste ouver eskan tar. Petet pou donn en summary.\nMon ti pe mazinen yer mon dir ek en dimoun petet mon ava apros CEO, SBC pou dir be par egzanp National Commission on Truth and Reconciliation petet SBC i devret fer en summary. E plitar dan lannwit pas en pti pe pou bann dimoun ki pe travay e an menm tan bann dimoun ki pe swiv en pe travay Lasanble. Me selman sa i antyerman up to SBC.\nWi lazournen zot pe pas an antye. Aswar tou. I repete, me yer swar ti annan en pti – zot ti annan en problenm. Ok. Dakor. Dakor. E ankor petet mon azoute travay Lasanble i kapte en zoli lodyans. Dan diskisyon ki mon ti pe fer avek CEO SBC sa menm dan sa bann moman Zwe de Zil and all that, pe regarde ki mannyer pou kapab pas en pti pe rezilta Zwe de Zil an menm tan pa disrupt travay Lasanble. Me apre nou ti al en pti pe pli lwen pou regarde pou regarde be eski SBC pe take dan son marketing strategy i pa servi bann moman kot ou annan en maximum lodyans pou pas serten advert? E se la kot ou kapab menm petet annan en lot rate pou advert pou kapab kapte. E SBC osi tou i kapab anmas en pe reveni.\nMe tousala i bann keksoz ki CEO mon krwar i pe diskite avek Board. IT ?\nNou annan en pti problenm teknik Mr Chair ki IT pe sey rezourd.\nBon mon krwar nou a pran en technical adjournment mon pe propoze 10minit nou a donn 10minit just to be on the safe side nou ava pran en technical adjornment e apre nou ava retournen nou ava repran nou travay. Ok.\nBon avan nou kontinyen mon ti a kontan lo lapar Sekretarya prezant en leskiz pou sa problenm teknik ki nou’n gannyen. E nou a prezant leskiz avek Minis avek son lekip e byensir tou Manm Lasanble. E osi bann dimoun ki pe swiv travay Lasanble Nasyonal. Ki mannyer mon aprann nou dan en pozisyon prezan pou nou kapab kontinyen. Mon ava pas laparol avek Chair Bills Committee. Onorab Bernard Georges.\nMersi Mr Chair. E bonzour tou dimoun. Mr Chair parey ou’n dir nou sistenm prezan i pe marse e lo screen nou met sa Civil Code of Seychelles 2018 ki par kwensidans i Bill No.13 of 2018 e Civil Code Act 1975 ti Act 13 of 1975. Alor i annan sa dikton ki dir ‘unlucky for some.’’ I en koensidans’.\nAvan nou al pli lwen Mr Chair ek ou permisyon mon ti ava kontan dir enn de keksoz ; tou sa travay ki nou pe fer la e travay ki’n ganny fer avan depi son konmansman travay Komite lo reform Kod Sivil, enkli sa de sesyon extended Bills Committee ki nou annan, ek travay ki nou pe fer ozordi, tousala pe ganny rikorde dan en fason minisye, pou ki bann dimoun ki pou travay avek sa kod – bann avoka sirtou pou annan tou sa travaux preparatwar dan tou son lanpler ki pou kapab ed zot dan lenterpretasyon okenn kestyon ki arive.\nAn plis ki sa akoz sa kod i en amannman en Kod ki deza egziste i li menm li en amannman Kod Napoleon i annan sa ki nou apel en konkordans. E sa Konkordans set en travay ki osi in ganny fer e ki pou ganny pibliye ki montre dan son Kod ozordi avek son Kod ki nou pe al pase, okenn sanzman ki’n arive. Si donk en keksoz in sorti dan en lartik in al dan en lot i pou montre.\nE i annan 2 Konkordans enn ki mars ozordi ziska depi yer ziska ozordi, e enn depi ozordi ziska yer. Setadir Kod presedan e kod ki nou pou al pase. Donk ankor enn fwa nou ava kapab swiv okenn dimoun ki anvi, pou konnen si en keksoz pa la, i ava konnen kot i sorti oubyen kote in ale. Donk sa pou la.\nE trwazyenmman, pou annan osi en rapor ki’n ganny ekrir, e ki pou ganny revize an fonksyon sa ki nou pe fer, ki pou akonpanny sa travay. Ankor enn fwa okenn dimoun ki enterese avek prosesis amannman, rezon deryer bann amannman, a kapab lir dan sa rapor egzakteman akoz tel size in ganny propoze pou amande, oubyen tel size in ganny amande. Ki son filozofi deryer akoz sa in ganny fer.\nE sa se pa en lenvansyon nou in ganny fer a sak etap ki sa kod in ganny revize. E pou bann avoka revizyon Chloros in vin avek en liv. Profeser Chloros in ekrir en liv kot in eksplike tou son bann sanzman. E Profeser Angelo in ekrir sa morso ki pou paret dan sa liv evantyel ler sa Kod pou ganny fer. E ankor enn fwa si ou permet mon Mr Chair, zis avek pou en pti not istorik, mon ti ava kontan pou ki nou dimoun e nou menm nou, nou konnen ki mannyer Kod Chloros ti ganny revize. Mon pe lir dan son rapor, in dir ki i ti ganny i ti vin Sesel 2 fwa enn fwa an 1973, en fwa an 1975 pou li prepar sa bann reform. E i ti ganny peye par Gouvernman Angle pou – an vi ki nou ti pe vin en pei endepandan. E i dir son travay in ganny fer dan biro Attorney General e i remersye Attorney General Queen ; ki ti Attorney General sa lepok ek son staff dan son Chambers prensipalman Mr James Oreddy ki ti draftsmen sa lepok ki ozordi i Mr Viktor Pool ki la avek nou. E i rekonnet zot lasistans e i dir osi e se sa i enteresan, ‘‘I also had access to the local bar in the judiciary.’’ Setou. In – That’s all. I pa’n – Pa plis ki sa.\nI remersye Sef Zil Sesel sa lepok Sir Georges Souyave ek Mr Andre Sauzier ki toulede in gid li en pti pe dan son travay e osi Mr William Warren Registra General ki ti’n vin Attorney Zeneral ler mon ti konmans travay dan biro Attorney Zeneral 40an pase. E i ti i re osi rekonnet e i remersye sok Ekselans James Richard Marie Mancham Prezidan Sesel e Premye Minis Honorable France Albert Rene, member of parliament. Tou lede i dir ti inifye dan zot sipor pou bann koz progresiv. E sa reform Kod Sivil i enn sa bann koz progresiv.\nMon ava lir sa an Angle akoz i en laliny enteresan ‘Both President and Prime Minister were united in their support of progressive causes of which law reform is a vital one for the future of Seychelles’’. Alor vwala en pti pe Kod Chloros in pase, ki tre diferan avek fason ki sa Kod pe ganny fer.\nBon Mr Chair mersi pou sa letan ki ou’n donn mwan. Lo nou Board nou annan long title ‘‘An Act to repeal and to replace the Civil Code of Seychelles and to provide matters connected therewith and incidental thereto’’. Premye keksoz ki zot ava remarke dan clause 1 se lafason ki bann lartik in ganny set out. Konmela dan Kod Sivil aktyel napa sub section ou sub-articles. I zis striktire koumsa, san en limero.\n2 desizyon in ganny pran par Komite ki ti pe reviz sa Kod. Enn sete ki nou pou sanz sa striktir e nou pou met bann paragraf nimerote, parey tou bann Lalwa ki vin devan nou ; section, subsection. La i article, sub article in brackets. E dezyenmman ki nou pou sanz son langaz pou fer li vin langaz parey mon’n dir yer gender-neutral ek en pe pli modern. Donk zot ava war dan serten landrwa sa mo ‘’shall’’ in vin ‘’must’’ eksetera. Me pa dan tou landrwa.\nE annefe dan sa premye lartik ‘’shall’’ i ankor la. Napa sanzman dan sa premye lartik. E i egzakteman parey i ti été dan premye lartik. I donn ou son short title son commencement. E i dir ki Kod Sivil i aplik osi pou Gouvernman. I pa zis pou dimoun prive, me Larepiblik osi i ganny bound par Kod Sivil.\nI annan en track change e sa in vin apre diskisyon dan sa 2 Extended Bills Committee. E prezan lartik 1 i lir lartik 1 ; lartik 2 prezan i lir’ ‘The Civil Code shall be read and stand alone, as a standalone enactment, and be cited as a Civil Code of Seychelles,’’ ki pe dir ki i pa Kod Napoleon sa, e i pa en kontradiksyon Kod Napoleon i Kod Sivil Sesel.\nKonmsi i pe ne ozordi. Me nou tou nou konnen lekel son paran. Actual Kod ozordi i repeal. E mon’n perdi – mon’n dokiman. Vwala. Vwala. Sa se son Act sa ki nou fek war. La prezan nou al lo son Kod li menm. Donk sa ki nou fek war se son Act ki donn nesans sa Kod. Sa Kod i vin konman en schedule to the Act. Son Kod li menm Lartik 1 Civil Code of the Republic of Seychelles binds the Republic ; definisyon seksyon 3 Child Code Person ek Ward.\nMr Chairman mersi. Why akoz dan definisyon Code does not for consistency mean the Civil Code of the Republic of Seychelles ? Because it’s the Republic of Seychelles all along. Should it be the same? Thank you.\nMersi Mr Chair. Mr Chair i annan en distenksyon ki nou bezwen fer. Si nou retourn lo son Act ki anmenn li in force nou ava war dan seksyon 2 clause (2) ‘’the Civil Code of Seychelles set out in the schedule’’ parey mon mete lo Board, ‘’be read as a standalone enactment and be cited as the Civil Code of Seychelles.’’\nDonk son citation se Civil Code of Seychelles. Me dan son Kod eskiz mwan – dan son Kod, son premye lartik son Kod i dir ki sa se Sivil Kod pou Larepiblik an antye. I pa pe donn li son non. Son non in ganny donnen dan the enabling Act ki nou fek war. E se pou sa rezon ki son non i ganny site konman Civil Code of Seychelles. Akoz tou dimoun pou apel li the Civil Code of Seychelles.\nMersi Mr Chair mersi Onorab pou sa presizyon. Clause 4 i dir ki si i annan en inconsistency ant Kod avek okenn lezot Lalwa, se Kod ki pou prévaloir. E natirelman sa se Lalwa Sivil. Akoz ? Sa se leka akoz i annan en kantite Lalwa Sivil, me la sours se Kod Sivil.\nE parey nou ava war taler, Kod Sivil i annan bann gran prensip, i napa detay. Detay i ava trouve dan bann lezot Lalwa. Alor akoz li i fondasyon, akoz li i lasours, okenn lenkonsistans ki i annan avek en lot Lalwa li i bezwen annan priyorite.\nLartik 5 in ganny garde, me annefe i pa vreman neseser, i pa vreman bezwen annan li. Akoz sa set en keksoz ki pa vreman devret dan en Civil Code rezon ki nou gard li se akoz i la. E napa okenn bon rezon pou tir li. Ki dir ki Lezislasyon i en lekspresyon solemn e piblik lavolonte sa Lasanble. E i ganny fer an lakordans avek Lalwa Konstitisyon Sesel.\nLimero Lartik 6 osi i egziste dan bann lezot landrwa, me akoz i ti la, ti napa en bon rezon pou tir li alor nou gard li. I dir ki okenn Lalwa napa lefe retroaktif. Setadir ki en Lalwa pa kapab pini en keksoz ki’n arive avan, oubyen apply pou en keksoz ki’n arive avan ki sa Lalwa i vin o pouvwar.\nAmwen ki sa i ganny spesifikman mete dan sa Lalwa li menm, ki i pou annan lefe retroaktif. Si napa savedir i napa. Kestyon ti ganny demande dan Extended Bills Committee – akoz ki sa i la ? Akoz i devret dan Interpretation and General Provisions Act, se la kot i devret été. E sa i vre. E i laba osi, me parey nou’n dir nou pa anvi divors Kod Sivil konpletman avek sa ki i ti été. Nou rekonnet ki sa se en Kod ki’n apply e annan de fwa i byen rapel keksoz. Remind nou lekor kisisa.\nE parey mon dir se en Kod ki a la fondasyon nou drwa Sivil.\nEn moman Onorab Georges. Onorab Ramkalawan.\nMr Chairman letan mon retourn lo 5, konmsi letan mon pe regard the actual Code avek sa 5 la ki zot in mete, konmsi mon trouv – sa i mon lopinyon personnel – konmsi par egzanp letan mon pe regard 5 (2). 5 (2) in the present Code reads ‘‘Nothing in this Act shall invalidate any principle of jurispudent of Civil Law or inhibit the application thereof in Seychelles except the extent that it is inconsistent with the Civil Code of Seychelles’’.\nKonmsi aprezan letan mon pe regard sa, mon trouv i fer antre sa prensip zirispridans ensidswit – tou sa bann deal. E konmsi aprezan 5 (2) e mon pe war ki sa 5 (2) in the present Kod, konmsi ou a krwar i bokou pli larz. Parske i al konmsi i donn posibilite pou pran zirispridans an deor.\nE tandis ki dan 5 (2) dan sa lamannman, it doesn’t even mention jurisprudence. Senpleman i dir ‘‘Legislation is promulgated and takes effect in accordance with the Constitutional Law of Seychelles’’. Konmsi parey mon pe dir, mon pa en avoka parey 99.9poursan nou ki la dan sa Lasanble. Me selman konmsi mon ti ava kontan ganny en lesplikasyon. Parske son the new one la konmsi mon trouv li i leze. E konmsi i tro leze. Senpleman sa. I tro leze.\nOk mersi Onorab. Onorab Georges.\nMersi Mr Chair. Mr Chair mon krwar sa ki Onorab Leader Lopozisyon in lir se si mon pa tronpe, mon napa sa devan mwan, i seksyon 5 in the Civil Code Act of 1975. I pa lartik 5 dan Civil Code, is that correct?\nWi be i Lartik oubyen i seksyon? Akoz i annan en pti Lalwa ki donn nesans en gran Kod. It is section 5 (2) of the Civil Code Act or is it article 5?\nCivil Code of Seychelles, Act …\nOk wi. I pa-. La sa ki nou ariv lo la se lartik 5.\nNon article 5 and not section 5.\nArticle 5 yes.\nNon, non. Akoz mwan mon article 5 i lir, ‘‘Judicial decisions,’’ eksetera. It’s not the same. Mon krwar sa ki Onorab Leader Lopozisyon pe lir se the Act that gave birth to the Code – ok? E non pa article 5 of the Code ki nou’n ariv lo la. Vwala.\nOk zis mon a – Minister Mr Pool, Professor from the panel also you can actually interact with the House.\nMr Chair sa ki mon pe lir se chapter 33 of the Laws of Seychelles Civil Code of Seychelles Act. What should I be reading?\nPetet Chair of Bills Committee do you have the old?\nYes I now have. Lafot se mwan Mr Chair mon demann leskiz. I annan en pti Act ozordi e ti annan an 1975 en pti Act 4, 5, 6 seksyon, ki ti donn nesans a en Kod. E si Onorab i lir sa ki i regard sa ki i pe lir it’s the act that promulgates the Code.\nE se sa ki i pe lir. Nou osi nou annan en act ki promulgate sa Code e ki li i en pti pe diferan. Donk son kestyon i valab, me i pa kapab konpar sa ki i pe dir avek lartik 5, akoz i pa parey. Me son kestyon i valab, e mon ti ava demann avek panel pou eksplike akoz, sa ki li i pe demande pa’n trouv son lekor dan sa Act ki devan nou la ; dan sa pti Act.\nEski petet sa ki i pe demande i ganny retrouve dan en lot par?\nSe pou sa rezon mon oule panel eksplike.\nOk can someone from the panel or even Professor address the House please ? The Committee. Honorable Georges can you clarify for Professor Angelo?\nYes Professor can you explain why the Civil Code Act – the Civil Code Bill 2018, does not have the provisions of section 5 of the Civil Code Bill of 1975 ; Civil Code Act of 1975? I mean that’s the question for the Leader of the Opposition.\nGo ahead Professor.\nPROFESSOR ANTHONY ANGELO\nThe provision in 1975 in section 5, was prepared on the basis that the Civil Code in English would stand alone. In discussion of that provision Justice Sauzier informed Professor Chloros that, that wouldn’t really make sense, because much of the Law in Seychelles was already developed in the basis of French Law. And from what I was told Justice Sauzier that, that is the reason for was the reason for subsection 2.\nTo the extent that, that was to set up the ordinance in 1975 it has served its purpose. It is so to speak, spent. However in terms of existing case Law Jurisprudence the Code that followed that section 5, has a provision in article 5 which relates to judicial precedence.\nAnd that is in clause 7 of the current Bill and therefore to the extent that there is an importance in jurisprudence and its status 5 section 5 (2) can be well covered is by 7 (1). Thank you.\nYes Onorab Ramkalawan.\nYes I guess this explanation will be probably using two of our national languages during this session. So are we saying that cause we have to get it – it’s got to be clear to all of us. Are we therefore saying that in the old Code shall we use the old or the present ? I would rather use the present and the Bill ok ? In the present Code from section 1 to section 10 ok even further, ok to section 10 and then it’s interesting because the first schedule is at the beginning of the Code where you – ok, then you have the basically the index and it’s only then that we get to article 1 – ok – to the section preliminary title, promulgation effect and application of Law.\nSo are we basically saying that the first part, all the bits that precedes article 1 have been done away with in a sense, but reinserted in the Bill that we are looking at in some way or another? In other words are we getting the confirmation that this part in the present Code has not been thrown out altogether, but reinserted? This is the guarantee that I am after.\nThank you Honorable. Professor.\nYes that is the case. What is currently of substance to importance is in the Bill. There are many provisions in the current Act, which are spent. For instance section 4 which says the Deccan Code will be repealed. Well that has served its purpose. So it’s simple not reproduced and to the extent the reasoning equivalent it is clause 3 of the current Bill which says ‘’the current Civil Code will be repealed. ‘’\nSo much of the ordinance of ‘75 was of a procedural nature to launch that Code and where there is substance, that is in the Bill and where was purely procedure to the extent it’s necessary ; it is either in the 3 introductory sections of the Bill or will come in the consequence Bill. Thank you Mr Speaker.\nYes in that case just to simplify our work and at the same time so that we can all be we laymen, laywomen can be on the same page. I would ask that if you could go to the old Code (no, no to the present one) start with the and tell us where they are in the Bill. Where they have been placed in the Bill exactly in the same way that when I referred to 5. Ok straight away you said ‘’oh but 5 is now 7 (1).’’ So ok. And so you can tell us if there are some clauses that have been spent then you tell us, ‘’ok this does not appear because- ‘’ For example where it says ‘’the text of the Civil Code – the Civil Code of the French etcetera has set out and all amendments shall cease to have effect in Seychelles.’’ We don’t need to put that in the Bill.\nSo if we could just go through the first part before the bits that are before article 1 because I note that there are certain things in that part, which have been moved in the Bill. Ok? You get me Professor. That have been moved in the Bill. So just tell us the parts that have been moved in the Bill, the parts that no longer make sense and therefore have been removed, so that we can be on the same page and we can move.\nThank you Honorable. Professor let me take one more interpretation before I give you the mic. Honorable Sebastien Pillay.\nThank you Mr Chairman. Following the query raised by the Leader of the Opposition, his query related the issue of jurisprudence and the decisions of the court. It is a relevant point to clarify whether or not that has been encapsulated in the new Bill. Now in the new Bill we note that this is section 7 (1) and then it goes down to 2 and 3, whereby 3 gives the interrogation.\nPerhaps this is where we should be focussing our intention, in relation to the query which we raised and then we can move substantively to other queries which you may have in relation to the points that you raised, dealing with the promulgation part of the Bill, which is the small part in front before we come to the substantive aspect of the Bill.\nSo because if you look at the point that you raised at 7 (1) it covers the issue of a judicial decision but 7(2) creates the condition whereby a decision can be challenged. And then 7 (3) gives you the reasons upon which that decisions can be challenged.\nI think perhaps the focus of this Assembly, should be on looking at these reasons, whether or not they are valid as to the query which you wish you have. I think that’s a fair place to start and then if you have another one in relation of another provision we can then also attend to it that way. Thank you Mr Chair.\nThank you Honorable. Let me take Honorable Waven William please.\nMersi Mr Speaker. Mr Speaker mon ti a kontan ki petet Chairman Bills Committee akoz mon santi poudir i annan serten well nou pe travay en pti pe dan konfizyon la en. E mon ti a kontan ki Chairman Bill i go back to the previous Bill, kot nou pe koz the Civil Code of Seychelles Act Cap 33.\nMon pe get dan lasal la, nou – konmsi nou pe konmans perdi akoz nou pa pe tro konpran egzakteman ki pe arive. So pou anmenn en pti pe laklerte, mwan mon ava demande, sa Cap 33 la Mr Chairman, kwa egzakteman ki ou pe refer avek?\nE mon pou tonm dakor avek Onorab Leader Lopozisyon, kot ti a bon nou vreman pran keksoz dan en fason byen, koumsa ki tou bann Manm i konpran. Akoz si non sa legzersis nou pa anvi zis i vin en rubber stamp. Nou pa konnen ki nou pe fer. So i bon nou ganny en pe gidans lo la.\nSo mon ti ava demande ki nou go back egzakteman sa Cap 33, kwa ki ou pe refer avek pou nou konnen egzakteman kwa ki nou pe zet anba. Mersi.\nZis en moman. Eski tou Manm in ganny en kopi the present Civil Code ki an egzistans ki pe ganny servi a sa moman la. Plus en kopi of the Bill 2018? Then i devret ase fasil, pou nou kapab swiv, akoz nou pe fer referans avek dan Bill kwa ki’n ganny kite from the present, oubyen kwa ki pe reste, ki pe antre dan Bill ki devan nou? Is that the way ? Let me give the mic to Honorable Georges Chair of the Bills Committee.\nMersi Mr Chair. Dan sa pti liv ki nou annan devan nou which is the text sa pti liv ki apel the Civil Code of Seychelles, e ki menm keksoz ki lo nou board e menm keksoz ki lo nou laptop. Apre son objects and reasons, akoz i en Bill egzakteman parey tou lezot. Ler nou ariv lo paz 5 little roman v nou war Bill No.13 of 2018. A Bill of an Act, eksetera ok?\nE sa en pti Bill. I zis de lanmwatye paz. Son Kod li menm i tou larestan e i vin konman en schedule sa Bill. Alor sa schedule e i menm zafer ki ti arive an 1975. Sa schedule i son text son Kod, me i pa kapab vin an operasyon amwen ki i ganny atase avek en Bill. Donk ler nou pas sa Bill nou pas son Bill avek son schedule. Nou abitye dan sa Lasanble ki son Bill i long e ki son schedule i pti parey revenue bann Bill tax eksetera. I annan en kantite seksyon, apre i annan enn de schedule par deryer. Li i diferan. Li i en pti Bill, akoz i pa bezwen fer gran keksoz ; i bezwen zis entrodwir en gran schedule se tou.\nNapa pli gran leksplikasyon pou donnen ki sa. Sa Act oubyen sa Act ki’n ganny pase an 1975 avek Civil Code 75 dan son schedule, ti ganny enkorpore dan revizyon Lalwa konman Cap 33 i ti ganny sa limero Cap 33 akoz i ti ganny enkorpore dan sa bann volim Lalwa konman en Cap.\nSa enn osi evantyelman dan nouvo revizyon Lalwa i pou antre konman en Cap. Sa ki pe arive se Cap 33 enn fwa ki nou adopte sa Bill dan whatever fason ki nou fer i pou repeal Cap 33 donk sa vye Bill pou tonbe – sa vye Code pou tonbe e sa enn pou pran son plas.\nKot in ariv problenm, se ki son Bill ki nou annan devan nou sa pti Bill de lanmwatye paz, i diferan avek sa Bill ki’n entrodwir Kod an 1975. E Onorab Leader Lopozisyon son kestyon se i annan serten keksoz ki ti dan sa Act Cap 33 an 1975 ki pa’n antre dan sa Bill No.13 ki devan nou ozordi e i pe dir avek Profeser dir nou pou sa bann keksoz ki enportan oli zot? Eski zot in ganny zete oubyen zot in antre dan en lot landrwa? Ou konpran Profeser ki nou pe demann ou?\nYes Professor understands and he’ll reply to the Leader of the Opposition.\nI will give the Professor the chance to clarify this. Professor.\nThank you Mr Chairman. I agree there is I think still the question from the Hon’ble Ramkalawan about what has happened to the provisions in the existing Act. There are ten of them and the first is short title, which we have a new short title.\nThe second and deals with the commencement, which is also a formal matter which is the Bill. And then there is a list of definitions, which will support that which supported that Act. And there was – the reason the Bill two definitions but the proposed re draft that are absorbed into the substance of the clause. Basically they are unnecessary, but the same vehicle, the same process is followed. Then the commencement that is set out the new Bill, then the repealed which is in the Bill ; the repeal is section clause 3, I believe. Oh, it is 5 in the Bill and 3 in the one on the screen. Yes.\nAnd then the section earlier commented on, which was to a degree transitional supporting the operation of the translated code from ‘75 into the extent that relates to the jurisprudence we have article 7 of the code in the Bill. Section 6 relates to no retroactive effect, and that is a general provision which is currently in the interpretation and general clauses Act.\nSo there is no need now to repeat that. Then section 7 related to the transition from existing Law to the new code, much of the is covered in the consequence Bill to the extent that may be a need to support that in the current Bill article – I think 22-81 there is the possibility to make regulations to support the operation of the new code.\nSection 8 is proposed article 4 of the new code that has been carried over and then the operation of the interpretation, in our general clauses Act is co0vered by that Act and section 10 introduce the code, which is clause, yes it’s clause – actually yes clause 3 of the present Bill. So the code is in a schedule. This is what it’s saying. And then there are the various amendments which followed from the inforcement of the 1975 statute and that will is covered in the consequence Bill which had its first reading.\nBut as I understand second reading is deferred till a decisions on the code then all the consequences can be worked out. Thank you Mr Speaker.\nThank you Professor. Is that clear? Can we proceed now? Hon’ble Georges.\nJust one moment one second. Eski nou pou kontinyen koumsa oubyen parey dernyen ABC kot ou ti donn bann areas of major changes nou pou al lo la oubyen zis nou ava skim through. Ok? Me si napa ler nou pe skim through bann lartik ki napa sanzman and all that, then annou si napa gran keksoz from the floor, nou les li flow e nou atak bann seksyon kot nou santi poudir i annan serten kontrovers, i annan serten keksoz.\nE ki finalman kot nou kapab ariv kot bann areas of major changes ok. Me an mezir nou go along if there is anything ki en Manm i war, please lev lanmen. Mon a donn en pti kou laparol Onorab De Commarmond.\nMersi Mr Chair. Bonzour Mr Chair. Bonzour tou Minis ek ou delegasyon, tou Manm, to dimoun ki a lekout. Mr Chair zisteman swivan sa ki Professor in dir dan seksyon 6 ler nou pe koz lo retroactive la en, e i dir sa i en general provision, eski the Chair Bills Committee ti kapab elabor en pti pe?\nAnd eski la nou pe koz pirman pou Civil Code, ouswa i osi aplik par egzanp pou commercial code e ensidswit?\nPar egzanp si demen en Konvansyon ki vin – i ganny ratifye par Lasanble e konteni sa Konvansyon i annan en lenplikasyon lo whether sa konteni sa Konvansyon i vin retroactive oubyen non, ki mannyer i pou vini?\nDizon fer krwar nou pe al koz lo New York Convention byento ki Lasanble pou ratifye li, konteni eski i pou kapab retroactive oubyen nou?\nEski i en lot keksoz altogether ouswa i annan menm laplikasyon akoz i dir i en general provision? Mersi.\nMersi Mr Chair. Mr Chair seksyon 6 i koz lo Lezislasyon. E sa parey in ganny eksplike i en prensip konstitisyonnel – i en prensip ki dan Interpretation and General Provisions Act. Okenn Lezislasyon pa retroaktif unless ki i fer li, li menm li retroaktif.\nMenm keksoz i marse pou en Konvansyon. Ler en pei i siny en Konvansyon dan lamazorite bann Konvansyon e Minis ki la ozordi, i ti Mins Zafer Etranzer i a konn sa tre byen, ler ou siny en Konvansyon ou kapab aksepte serten parti sa Konvansyon oubyen ou kapab siny li sou rezerv. E ou kapab donk ou kapab siny en Konvansyon an dizan, ‘’Mon oule ki sa Konvansyon i aplik retroaktivman kont nou pei, oubyen mon pa oule ki sa Konvansyon i aplik retroaktivman.\nE se from then ki sa provizyon pou- E an fonksyon sa Lasanble i ava deside si i pou ratifye si i pa pou ratifye. Akoz kekfwa i kontan sa rezerv kekfwa i pa kontan sa rezerv.\nDonk me la i sa enn i pou Legislation, spesifikman. Si Onorab i ok mon ava bouz lo Lartik 7. Sa i ganny highlighted an zonn. Savedir i nouvo. I diferan avek sa ki ti la avan. E sa ki ti la avan i dan lartik 5, lartik 5 nou Kod Sivil konmela i dir ki bann zizman Lakour, napa presedans lo en lot Lakour. Setadir okenn Lakour pa kapab bind en lot Lakour, zis son desizyon i ava annan high persuasive authority.\nE Profeser in eksplike ki rezon ki sa ti ganny mete, se akoz tou sa ki nou ti pe fer se nou ti pe tradwir an ‘75 en kod ki ti egziste. E anmenn serten modifikasyon. Me zeneralman se i en travay kontradiksyon. Alor nou pa ti anvi perdi sa zirispridans ki ti egziste.\nBann sa draft ki devan nou i pou ekoniz egzakteman son opoze. E i pe dir ki en desizyon en Lakour siperyer, i bind en Lakour enferyer. E sa se en prensip precedence, ki egziste partou dan lemonn antye sof Sesel. Akoz lartik 5 dan Kod Sivil konmela en ziz Lakour Siprenm par egzanp, pa bezwen swiv en zizman Lakour Lapel ki en Lakour pli o ki li.\nI kapab dir mon pa pe swiv. Me i bezwen natirelman defann son lekor byen, akoz i pa pe swiv. Me nou’n war ki an pratik sa zanmen i arive. Tou bann Lakour enferyer ki santi ki zot ganny dirize par en desizyon en Lakour siperyer. Akoz i dan DNA bann avoka, i dan DNA bann Ziz ki ou pa al kont en zizman siperyer, ki pe desid sa pou en Lalwa ki ou, ou pe deside pou aksepte li.\nE sel keksoz ki lartik 7 pe fer, i pe anmenn sa dan nou Kod. I pe fer sa sanzman, e i pe dir dezormen tou Lakour enferyer pou ganny bound par en zizman en Lakour siperyer. Donk sa se dan en nouvo linisyativ – en nouvo lamannman, ki anmenn Sesel si nou anvi dir li, dan domenn Lalwa, anliny avek bann lezot pei – avek bann gran prensip dan bann lezot pei.\nMersi Onorab. Onorab Pillay.\nMersi Mr Chair. Mr Chair mon apresye lesplikasyon ki Onorab Georges in donn nou. Me selman mon annan en kestyon ki petet Onorab Georges ouswa Mr Pool ouswa Profeser i kapab ed nou lo la ; Ki arive dan lenstans kot sa zizman ki’n ganny donnen, e i ganny en rapel – e rapel i dan faver sa dimoun ki ti ganny sa zizman kont li. E sa rapel i ganny fer baze lo en teknikalite. E pa neseserman lenterpretasyon lozik ou rasyonnel sa Lalwa.\nSavedir aprezan ou pe dir sa zirispridans i bind sa Lakour anba dorénavant probableman bann zizman ki pou ganny fer, i pou ganny fer baze lo sa. So ou kapab annan en ka kot en rapel i ganny fer lo en baz lozik e rasyonnel lazistis, se – mon en layperson so mon pe sey konpran sa. E ou kapab annan en ka kot en rapel i ganny fer lo en pwen teknik ; en pwen teknik ki pa’n ganny swiv, e in la ou annan de kondisyon. So eski dan sa konteks ki la, nou ou pe dir nou poudir sa zirispridans ki pe ganny servi pa pou kapab ganny challenged?\nMon pran en legzanp senp. Par egzanp meton mwan mon pe rod en semen pase pou al kot mwan, Lakour i deside e i dir koumsa poudir, mon vwazen i bezwen donn mwan en semen lo son propriyete – ok Lakour i donn desizyon lo mon faver, lo en teknikalite mon case i ganny appeal, eski sa i vin en zirispridans ki gid sa bann kalite ka?\nAkoz se sa en lekspresyon – si oule – ki nou pe donn lepep Seselwa deor, poudir zot ki i annan prezan en definisyon swa en lenterpretasyon keksoz ki ava pli kler, ki ava pli net, pou ki tou dimoun i ava konpran. Mersi Mr Chairman.\nMersi Onorab Pillay. Onorab Georges.\nMersi Mr Chair. De keksoz enn se Lalwa presedans pa baze lo bann fe spesifik en case. I baze lo en prensip Lalwa an zeneral. I posib ki dan ka ‘x’ – ‘x’ i annan drwa ganny en right of way, me dan ka ‘y’ ki sanblab ‘y’ napa drwa annan en right of way. Akoz i annan telman varyab. Eski semen i posib? Eski ou anklave – whatever. I annan en kantite bann variables. Presedan i lo en desizyon, lo merit e lo en prensip legal.\nDonk si par egzanp en Lakour Lapel i dir dorénavant pou servi menm legzanp, tou dimoun ki anvi en right of way, i bezwen ganny en right of way motorable ; dizon i dir sa. Akoz sa i pa dan Lalwa e i dir prensip right of way i pou motorable. Sa i pou aplik pou tou bann case apre, e i pou bezwen swiv.\nOu pa pou kapab dir non. Akoz sa se en prensip ki’n ganny etabli. Me annou pa bliye ki i annan 2 clause esapatwar dan lartik 7 enn se 2 – enn se 3. En Lakour pa zanmen ganny bound par son prop desizyon.\nDonk si ou anvi sanz en keksoz, ou anmenn a sa Lakour kot desizyon ti ganny pran. E ou persuade sa Lakour ki son premye desizyon ti move, e ki i devret sanze. E la i ganny drwa sanze. E la se lartik 7(3) i donn bann sityasyon, kan sa i ganny fer. Swa i annan desizyon ki an konfli ; swa i ganny per incuriam ; savedir i pa’n swiv Lalwa. Oubyen i en kestyon lenportans piblik. E si nou pou swiv sa presedan i pou fer en lenzistis. Donk i annan en lasouplisman – en lasouplisman dan sa desizyon ou plito dan sa lareg.\nSi mon kapab dir. Mon krwar ki son prensip si nou aksepte mon lopinyon son prensip i kler as a laymen ki pou dir en Lakour siperyer, son desizyon i bond sa Lakour enferyer, e apre sa in donn bann rezon spesifik ki koumsa i kapab mon krwar nou kapab bouze. Mersi.\nMersi Mr Chair. Mr Chair lartik 8 i osi en nouvote in ganny highlight an zonn. E i dir ki, enjoyment of the rights, is the entitlement of everyone. E donk se en prensip ki azir konstitisyonnel si ou anvi ki ankre bann drwa sivil dan en teks legal.\nLartik 9 pa’n sanze, me i en lartik ki mon krwar ki nou bezwen konnen public policy ‘Lord piblik’ an Franse. E mon pa konnen nou ava war plitar akoz nou’n met serten keksoz osi an Franse. Mon pa konnen akoz nou pa’n met ‘L’ordre publique’. Why didn’t we put ‘L’ordre publique’ here after public policy Professor, as we did in many other instances? Because there is this phrase. Anyway lord piblik – public policy i pli gran ki Lalwa, li. E i dir ki ou pa kapab kontourn lord piblik swa by agreement e ou pa bezwen ekspreseman state ki en keksoz i lord piblik.\nDonk par egzanp si ou antre dan en Kontra avek en supplier eroin pou ou enport eroin dan sa pei, i pa selman ilegal, me i osi kont Lord Piblik. Alors sa Kontra pa pou kapab tenir debout, malgre ou ti a kapab dir, ‘Be ok anvoy mwan prizon, akoz mon pe komet en lofans, me mon Kontra i valab, akoz i annan 2 dimoun ki antre dan en Kontra akoz i kont lord piblik i pou ganny strike down.\nSe sa ki sa seksyon. E nou pou war an mezir ki nou ale dan Kod, ki i annan en kantite sa bann landrwa kot lord piblik, bann keksoz ki ou pa kapab fer. Enn legzanp se ou pa kapab dir antre dan en Kontra e dir si mon fer neglizans ou pa pou pourswiv mwan akoz sa i kont lord piblik. Ou pa kapab contract out of negligence. Alors sa i en lot legzanp ki nou ava war ler nou ariv lo Deli plitar.\nMe i enn sa bann lareg prensipal lo Lalwa piblik. Se pou sa rezon ki landrwa sivil se pou sa rezon ki i la o depar. Lartik 10 i en sanzman,.\nWar ankor enn fwa nou bezwen point out sa diferans ant the present code avek the new code. The new code the Bill son Book 1 pe konmans avek lartik 1 tandis ki in the present code Book 1 does not begin with article 1. Ok? Parske article 1 to article 6 in the present code, is entitled ‘Preliminary title promulgation effect and application of Law.’\nSo straightaway sa ki nou pe war la, i fer ki nou present code son bann lartik in fini vin diferan avek the Bill. E mon krwar ki par egzanp in the present code article 2 ‘‘No Law shall be construed to have retroactive effect unless-’’ This is part of the preliminary ; it’s not part of Book 1, whereas in the present code, in the Bill that we are, it’s I mean Book 1 begins with article 1.\nSo ok wi egzakteman. So mon krwar ki mon pa konnen ki – parske la aprezan deswit la i fer ki, i annan serten keksoz ki dan sa bout preliminer, ki’n vin dan Liv 1. E mon pa tro sir – mwan konman en laymen sorry Onorab Georges ou en avoka avek Profeser ensidswit zot avoka, me selman aprezan mwan mon pe demann mwan – kestyon ki mon pe demande se, eski tou sa bann morso avan Book 1 dan present code, eski zot in vreman rantre? Eski zot retrouv zot plas dan Book 1 of sa Bill ki nou pe pase, oubyen eski i annan serten bout ki enportan, me ki’n kapab sape? E ki pou fer nou konnen kote zot été.\nParske nou pa anvi -. An mezir ki nou pe re kodifye – nou pe – nou pa anvi perdi nanryen ki enportan. Se sa pwen ki mon ti ava query, ki mon ti a kontan leve.\nMersi Mr Chair. Mr Chair annefe en keksoz fodre pa nou bliye se ki Profeser Chloros tou sa ki in fer, se ki in tradwir en Code texto. Menm si i ti kontan – menm si i pa ti kontan, son rol sete pou tradwir tir li an Franse met li an Angle egzakteman parey i été e azout serten keksoz ki in fer.\nSa Kod i en remaniman. E kekfwa enn bann keksoz ki ti ava enportan pou tou dimoun annan se sa Konkordans ki’n fini ganny fer pou montre kote i ti été, kote i été konmela. I annan sa Konkordans me i en gro dokiman. E se pou sa rezon ki kekfwa i pa’n ganny – Mwan menm mwan mon napa en kopi, me mon konnen ki egziste.\nMe sa ki mon kapab dir, e sa ki mon osi dir yer se ki, tou keksoz ki dan kod aktyel ki pan spent i dan sa nouvo Bill ki nou pe regarde. Parfwa i pou dan lot landrwa, me i la. Son striktir sa enn kod i bezwen konmans avek ‘the Civil Code of Seychelles binds the Republic’, akoz sa set en striktir iniversel ;\nStriktir Franse, ti konmans konpletman diferan ‘‘Law is a solemn and public expression’ eksetera. Me si nou regard byen, nou ava war ki i la. Si nou regard lartik 1 dan kod aktyel ‘‘Law is the solemn and public expression’’ nou pou war li dan 5. ‘‘Law is the solemn and public expression of legislative will.’’\nSi nou regard epi son 2enm bout ‘‘shall be promulgated’’ i dan 5 (2) ‘‘legislation has no retractive effect’’ ki dan lartik 2 nou current code ; e dan 6 sa enn ki nou pe regarde. Donk tou sa bann keksoz i la li, me nou ava war i annan en bann ki nepli valab. Par egzanp ‘‘police regulations’’ lartik 3 konmela ‘‘and Laws pertaining to the public order shall bind all persons in Seychelles except as provided from time to time,’’ eksetera.\nNapa nanryen pou fer avek Kod Sivil sa. I pou dan en lot landrwa. Nou annan en Lalwa – en mopping-up legislation ki pou pran tousala i poudir kote in ale. Akoz sa legzersis se en legzersis tidying up ; anmenn sa ki sivil dan Kod Sivil, pran sa ki pa sivil e met li dan sa Lalwa kot i devret été.\nE se sa ki nou appel the Consequential (Amendment) Bill. Ki enn sa bann subsidary legislation ki nou pou pran apre ki nou fini sa e ki pou montre tou sa bann keksoz in ale.\nE parey mon ti dir ler nou fini fer tousala, i byen ki tousala pe arise la, i pou annan en legzersis ki pou ganny fer anba direksyon Bills Committee, avan ki nou anvoy White Paper pou Prezidan to assent. E avek Biro Attorney Zeneral kot nou pou pas item by item pou fer sir ki tou keksoz in ganny pran an kont e in ariv somewhere. Ki nou pa’n zet nanryen ki nou devret zete.\nMersi Onorab. Onorab De Commarmond\nMersi Mr Chair. Mr Chair mon anvi demann Chair Bills Committee or panel petet si ler Profeser Chloros ti pe tradwir Lord Piblik, si in tradwir li konman Public Policy an Angle?\nMon le ki sa i vin kler pou nou, akoz konmela nou konnen i annan deza challenge Ankour konsernan Polisi. Eski nou pe koz menm Polisi? Konmsi mon oule ki sa i vin pli eksplisit dan sa ki nou pe fer la pangar i annan bann kontradiksyon. Mersi.\nMersi Onorab. Anybody from the panel would like to take this? Or if not the Chair of the Bills Committee? Onorab Georges.\nYes, yes Mr Chair. Professor Chloros in tradwi Lord Piblik an Public Policy. E Public Policy i en konsep ki egziste dan Lalwa Angle, dan Common Law. E li in fer sa tradiksyon. E nou’n swiv ki Public Policy avek Lord Piblik i egzakteman parey depi. E sa i lev en lot largiman, akoz ou annan Lord Piblik Lokal apre ou annan Lord Piblik Ekstern. E annan de fwa zot an konfli e ou bezwen deside ki Lord Piblik ou pou swiv. Eski ou pou swiv en Lord Piblik Lokal ? Eski ou pou swiv en Lord Piblik etranze, eksetera. Sa se bann sa ki mon apel Lawyers Law. Se bann keksoz ki bann avoka i pran en kantite keksoz pou sey deside san ki vreman annan de fwa nou annan en desizyon.\nMe mon krwar ou kestyon i lev enn lot kestyon en pe pli fondamantal. Se ki dan serten landrwa Profeser Chloros in fer serten tradiksyon ki nou’n vwar i fo. E enn sa bann se typo parey nou pou vwar taler. E in donn en kantite latet fermal en kantite dimoun. Avoka e Ziz, e piblik osi. Akoz konsep en ‘’titre’’ an Franse i pa parey en ‘’document of title’’ isi Sesel. I tre diferan. E san al dan okenn gran detay. Par egzanp si ou pe fer en – ou pe dir ki en later ki pa pou ou ki ou le viv lo la pou en peryod letan, i devret vin pou ou, akoz ou’n preskrir li anba preskripsyon parey nou dir, i annan en lartik ki nou pou vwar byento ki dir ki si ou annan en tit, si ou annan en tit sa peryod 20an i ganny redwir i vin 10an.\nSetadir ki si ou’n reste lo later pou 10an e ou annan en tit ou kapab claim sa later konman preskripsyon. Si ou napa en tit, ou bezwen esper ou 20an.\nMe ler in tradwir li into ‘’document of title’’ ou demann ou lekor kestyon. Be si ou annan en ‘’document of title’’ later i pou akfer ou bezwen prescribe li an restan lo la? Se akoz en ‘’tit’’ pa en ‘’document of title.’’\nEn ‘’tit’’ an Franse se okenn dokiman ki fer ou konpran ki ou annan en rezon pou lo sa later. En resi par egzanp. Mon’n pey en bout sa later. Mon annan en resi. Sa se en tit ki kapab ed ou pou prouve ki ou lo sa later avek en bi preskripsyon. Me i pa en ‘’document of title.’’\nAlor se pou sa rezon ki enn bann rezon ki’n anmenn a sa renouvelman sa Code Civil se sa bann defayans koumsa ki Professor Chloros – e pa krwar ki mon pa anvi, mon pa anvi mal koz Professor Chloros. Professor Chloros ti en gran, gran boug ki’n fer en travay eksepsyonnel. E parey nou, nou, nou en gran Lasanble ki pe fer en travay eksepsyonnel, me still nou pou fer fot. Still pou annan problenm dan nou travay.\nMersi Onorab Georges. Ok, Onorab De Commarmond.\nWi. Chair, zis mon pe dir alor eski i pa ti kapab met dan bracket Lord Piblik ki fer li pli eksplisiv.\nMersi Mr Chairman. Mon ti a kontan apir sa rezonnman ki Leader Lopozisyon ti pe fer, akoz enn bann lo size kote bann lartik i aparet e pou satisfer nou ki nou pa perdi nanryen. Enn bann lenkyetid ki nou, nou’n annan nou’n eksprimen – depi yer mon’n eksprimen se ki tou sa ki neseser i bezwen reste ladan. E nou konman bann Lezislater nou bezwen konnen ki sa bann clause in ganny sofgarde.\nMe selman Onorab Georges la pe dir nou poudir sa sofgard pou ganny fer par Consequential Bill. Wi me i zisteman nou napa sa Bill.\nWi ahr i la ?\nLasanble in sirkile osi.\nAhr in sirkile? Ok so. Akoz mwan mon pa anvi fer konfyans Mr Georges, akoz i en bon zanmi. Mon anvi fer li konfyans akoz nou annan tou sa bann sofgard ki la, e mon krwar sa se en –\nCome on. Nou bann gran zanfan nou tou. Nou bann gran dimoun.\nBon annou re focus lo nou travay. Apard Civil Code Bill ti annan Curatel, Consequential. Wi i annan mon krwar 2 ou 3 Bill ankor ki’n swiv e in ganny partaze avek bann Manm, depi o konmansman. E se sa rezon. Mon krwar ki dan nou travay osi ki nou’n fer deor, en keksoz ki’n sorti tre kler osi, se ki tou bann keksoz ki nou pa’n touse deor ki pa’n leve ; tou bann konsern ki pa’n leve ki i pan vin bann konsern primordyal, i pa’n ganny retire. I ankor la.\nE parey Bills Committee in touse Vandredi, Chair in anmenn nou dan en lalis, donn nou en lalis kote bann major changes in vini dan ki sa bann lartik dan ki sa bann seksyon. E si in gid nou dan sa direksyon pou fer nou war poudir lezot lartik si in antre dan en lot fason and all that me selman i pa’n ganny omitted. I pa’n ganny kite an deor.\nEski Onorab Georges eski i byen sa ki mon pe dir? Si nou pa’n tous okenn. Par egzanp sa bann ki nou touse deor dan sa Extended Bill Committee and all that, bann Manm in fer zot bann propozisyon. Manm piblik in antre ladan and all that, lezot i ankor la. I ankor form par the new Bill.\nAvan Onorab Georges i reponn mon ti a zis kontan dir o ka ou akoz parey Onorab Georges in dir nou tou pa parfe, pou annan bann keksoz ki pou sap nou, o ka ou vwar en keksoz i sap nou ki zot pe dir nou dan sa cooling-off period oubyen kote ki i pou ganny ranmase evantyelman akoz in sap nou?\nSe sa enn bann kestyon mon krwar i ava reasir mwan an tou ka. Mersi.\nMersi Mr Chair. Mr Chair parey mon ti dir yer, plis ki okenn dimoun dan sa Lasanble sa travay i repoz lo mon zepol pli lour. Akoz mon’n en Manm sa Komite ki’n travay lo sa lamannman, e mon osi en avoka. Alor mon annan e mon pa pe dir sa dan en fason ki mon pe ponp mon lekor. Me mon annan en responsabilite kekfwa ki en pti pe pli lour ki mon responsabilite konman en Manm Lasanble, pou fer sir ki mon pa anmenn e endwir sa Lasanble an erer. E non selman sa, me ki mon pa go down in history konman en boug ki’n fer en fot dan Kod Sivil. E ki demen nou pou aret blanm Profeser Chloros pou bann fot, nou konmans blanm Bernard Georges.\nAlors se pou sa rezon ki mon ler mon’n ekout bann entervenan yer, mon’n dir ki nou bezwen a lafen sa travay ki nou pe fer, annan en letan kot nou pou kapab nou pou bezwen pas atraver sa Konkordans line by line. E konnen ki Sarah in konmans fer sa deza, akoz mon’n demann li fer, pou ki nou tou nou a ganny en kopi sa Konkordans pou montre sak item, sa ki ladan konmela, kote in ale e rezon akoz.\nE sak item ki pa ladan konmela e ki pa dan sa enn konmela ki dan sa enn isi, akoz in ganny azoute e kote in ale. Pou ki tou dimoun ava annan sa devan e ki tou dimoun ava kapab regarde, war tre byen lekel keksoz ki pa la. E nou ava bezwen fer en travay pou satisfer sa avan ki nou al letap prosen.\nE nou kapab fer sa dan enn de fason ; en fwa ki nou’n fini sa travay, nou pa bezwen pran en vot lo la. Nou kapab sispann ziska ler sa travay i ganny fer apre retournen ler tou dimoun i satisfe i fer en vot. Or nou pran en vot e Lasanble i donn avek Bills Committee sa manda pou fer li e apre nou raport avek zot parey toultan nou fer.\nMon pa pe senkroniz enn lo lot. Tou lede i sa ki bon pou Lasanble, i ava bon pou nou. Me mon anvi dir avek sa Lasanble e more than anybody nou konsyan ki fodre pa ki nou les okenn keksoz esap nou. Oubyen ki nou met okenn keksoz la ki pou annan en defayans plitar. Mon pa krwar i annan. In fact mon konvenki ki napa, me i byen ki tou dimoun i soulev sa pwen.\nMersi Mr Speaker. Mr Speaker zisteman mon pa anvi ki sa enn i sap nou, eski then nou pou annan en definisyon lo rules of public policy bracket order or public policy or the order? Akoz sa i enportan i ganny defini. Akoz ler pou al Ankour, nou pou santi nou dan bann difikilte. So nou bezwen presize egzakteman kwa ki nou pe anvi dir, si enn ouswa lot ouswa tou lede i mean parey. Mersi.\nMersi Onorab. Nou ava pran ankor enn apre nou a donn panel oubyen Onorab Georges i antre. Onorab Pillay.\nMersi Mr Speaker. Premyerman mon le dir mon siport Onorab Georges, dan lafason ki i prekoniz keksoz i bezwen ale. Mon krwar it’s fair ki tou dimoun i anvi ki bann keksoz ki la i ganny enkli. Mon krwar sa ki nou bezwen fer e lafason ki nou’n konmanse, si nou’n note, lo konmansman Profeser in deza detay bann porsyon sa premye seksyon kote zot ale. In deza detay sa li. So nou’n fini deal avek sa pti bout devan ki ti annan. Prezan nou pou annan bann keksoz ki substantive dan code li menm. So si nou pe get code e nou war poudir par egzanp lartik 1 i annan keksoz ki manke, Onorab Georges in montre nou kote i annan ensersyon.\nSo mon krwar nou pou bezwen kontiny lo laliny sa travay ki nou pe fer pou nou kapab deal avek sa ki oule ; sa pli gro morso lavyann ki nou bezwen deal avek. Akoz pli nou put li off pli i vin pli difisil pou nou kapab fer li. Apre en 2enm pwen ki mon anvi fer Mr Speaker, nou pou kontinyelman ganny sa deba otour sa mo public policy. Rules of public policy eksetera. Sa ki nou bezwen mazinen. Sa bann zizman ki’n ganny donnen, in ganny donnen baze lo ler en public policy i anpes ou egzers enn ou drwa konstitisyonnel oubyen ou drwa ki en lot Lalwa i donnen.\nSi en public policy i pou anpes ou fer en keksoz, i pou bezwen fer li atraver Lalwa. Se sa ki lakour in donnen. Mon krwar fodre nou konpran li dan sa lespri. E sa ki Onorab De Commarmond in demande zisteman se pou fer sa distenksyon kler, pour ki personn pa konplike. Mon krwar se sa ki Onorab William in siporte. Si nou kapab attend to sa 2 query ki sa 2 Onorab in raise, mon pe demande ki nou move avek sa bann travay ki Onorab Georges in konmanse. Nou’n konpran kote nou été, e nou kontinyen dan sa travay.\nE si i annan lenstans kot nou annan bann clauses ki nou pa war, nou raise en red flag, nou dir la, la sa enn kote in ale, pou nou kapab konpran. Akoz si non nou pou pe retourn ankor deryer. Mersi Mr Speaker.\nMersi Onorab Pillay. Onorab Georges mon redonn ou laparol, ou ava adres sa de pwen, apre nou ava kontinyen.\nMersi Mr Chair. Mon krwar i annan en pwen prensipal se public policy e Lord Piblik, mon ava demann avek nou drafters gid nou lo la silvouple. Si nou devret si public policy i menm zafer ki Lord Piblik e si non akoz? E si wi eski nou devret met Lord Piblik apre public policy in brackets parey nou fer avek plizyer lezot morso Franse.\nMersi Onorab Georges. Can the panel address this issue.\nThank you Mr Chair. The public policy was translation by Professor Chloros from ‘… ordre publique elle est bonne mouers’. So if and that is quite different from simply saying public policy is ‘ordre publique’ because one is focus on governmental interest and the other has the wider public morality context.\nPublic policy in English covers all of that. And many of the key cases in the English tradition, relate precisely to matters of morality. There are others relate cases were chosen which have related for instance to transactions with the enemy in war time. That is ‘ordre publique’ I guess.\nIf therefore it would assist to include the French original then to get the full breathe of public policy, it may be advisable to say ‘ordre publique elle est le bonne mouers’. Thank you Mr Chair.\nThank you Professor. Onorab Georges.\nThank you Professor. I think we should stick with public policy, because the concept includes ‘ordre publique est le bonne mouers’ unless okenn dimoun pa dakor. Next.\nZis en moman Onorab Georges. I paret i annan en Manm ki pa dakor la. Onorab Henrie.\nNon Mr Chair. I pa kestyon mon pa dakor, mon pe asize anfet mon ti pe sey rode ki savedir sa 2 definisyon. ‘Order piblique’ e public policy. Mon krwar sa ki nou kekfwa nou ki pe konfiz nou lekor, letan nou koz policy souvandfwa Manm Lasanble, it’s totally different definition avek sa. Akoz sa i pirman en definisyon legal. E mon dakor pou nou servi tou lede. E letan mon’n lir mwan mon’n satisfer mon lekor. Si non mon pa pe al lir tou. Me selman pirman dan son definisyon legal ki sa ‘‘ordre publique avek public policy, i anliny avek sa ki Professer in dir mon krwar i ok.\nMe selman mon ti ava kontan ki nou servi tou lede ‘ordre publique’ e ‘public policy.’ It’s totally different from policy Parlman ki nou koz lo la. Mersi.\nOk dakor Onorab. Onorab Georges.\nMon dan lanmen Lasanble Mr Speaker. Mon met mon sapo en Manm Lasanble – mon napa gran-\nNon, non. Mon pe dir ou kontinyen.\nAnr sorry. Mersi. Me mon krwar nou devret. Akoz i en propozisyon ki’n ganny fer, pou nou azout ‘ordre publique est le bonne mouers.’ So a lord piblik for public policy. Eski mon kapab propoz en keksoz? I en – nou pou break byento. I en pwen ki mwan mon ti a kontan eksplor en pti pe avek nou panel devan. E kekfwa nou kapab retourn lo la en pti kou, koumsa ler nou repran apre midi e antretan nou kapab kontinyen?\nMersi. Lartik 10 i nouvo. E i egziste. I egziste dan Lalwa aktyel domicile – domisil i la. Kestyon i ganny demande kote. Definition of domicile lartik 3 (3) 2enm bout. Ou war sa se konpleksite mannyer Kod aktyel in ganny drafte. Si nou regard lartik 3 (3) Kod aktyel i dir article 3 (3) lartik 3 alinea (3) ‘Status and capacity shall be governed by such Laws as are from time to time and enacted. Subject to this provision capacity shall further be determined by the domicile of a person’’. Domicile e pasan e ef’ ‘Domicile shall be inferred from a fact that a person retains or voluntarily establishes his sole and principle residence in a country of retaining or making the country the center of his personal, social and economic interests’’.\nKonsepsyon sa lartik i pran en size fondamantal pou Lalwa Sivil ki domisil, e met li dan en sou-lartik e dan en 2enm parti en sou-lartik. Sa se premye problenm ki nou annan avek kod aktyel. Son 2enm problenm se in drafting technique, every sentence has a separate sub section – ok.\nMe in fact it’s all luck together willingly. E se sa ki nou’n war. Alor, sa ki’n arive se akoz domicile i en konsep enportan because it determines which Law will be applicable dan en sityasyon. I ganny deside pou met li separeman konman en lartik separe non pa en sou-lartik ki pe koz lo status and capacity ; ki capacity apre i koz lo domicile. Epi apre ki ou ariv lo definisyon domicile. Pa en tre bon fason pou drafte. Sa se premyer pwen.\n2enm pwen, se ki ‘’domicile’’ in ganny redefini pou fer li vin pli enternasyonal si nou anvi. E i ganny defini konman sa pei kot ou pou annan ou habitual residence. E habitual residence prezan in ganny defini dan larestan sa lartik. E finalman in dir ki sak dimoun pou annan zis en habitual residence ek ou perdi sa apre ki ou’n ganny en not. E sa i en konsep tre enportan, sirtou pou Lalwa Taks e sirtou pou Lalwa Leritaz. Akoz Lalwa Leritaz i ganny determinen par sa landrwa, kot ou ti annan ou domicile ler ou’n mor.\nE Lalwa Taks i akse lo kote ou domicile i été ; kote ou rezidans i été. E plis ki sa Lalwa taks lo leritaz i tre enportan pou ou konnen kote ou ti pe domisilye ler ou’n mor. Isi Sesel napa taks lo leritaz, me si en Seselwa i mor dan en lot pei e ki i ganny domisilye laba son siksesyon i pou bezwen pey taks sa landrwa.\nAlors se sa rezon ki nou war li enportan, pou pa reste lo sa konsep ase limite ki ti dan Lalwa Franse, e pou increase konsep sa definisyon domicile dan lartik 10.\nEn moman Onorab Georges. I paret nou annan en problenm avek nou projector or nou laptop. Si non nou kapab si lo sa lartik ki konsern ‘’domisil’’ petet si napa okenn query nou a kapab break la. Yes Onorab Georges.\nMersi Mr Chair. Zis pou fini lo sa pwen domicile pa lo sa teks ki devan nou, me lo son vye teks. Si nou retourn lo son vye teks ou pou war de keksoz ki klerman nou bezwen sanze e ki’n ganny sanze. Enn se lartik 3 alinea 4 ozordi i dir ki en dimoun pou ganny son domicile pou li menm, ler i ariv 18an oubyen ler i marye anba sa laz. Etandonnen ki nou pe tir maryaz par anba 18an, sa osi in bezwen ale.\nE dezyenmman sa pou bann madanm, mon ava demann zot pardon silvouple, pou lafason ki nou tret zot sa dernyen 40an akoz dan alinea 5 i dir ‘’en madanm marye i kapab annan son prop domisil. Ou war? I en konsep ki ti fer kantite sans 1804 an France, me ki napa me ki pa fer okenn-\nWi shall have. Egzakteman. Be akoz? Why it says? That’s the whole point. That’s the point I’m trying to say. Akoz fodre ki ou dir ki en madanm marye i – of course i bezwen ganny son domicile, why do we need to say it? It goes without saying. I en konsep ki madanm marye i vin en diferan zannimo ki en dimoun ordiner. E se pou sa rezon ki taler ler nou pou ariv lo status of Married Woman Act nou pou fer menm.\nOkenn dimoun ki ariv 18an, ki en zonm, ki en madanm ki in marye, ki i pa’n marye, i pou annan son domicile egzakteman parey lezot keksoz and this is basically what the point is. Ok? Donk se pou sa rezon ki zot pa pou war sa retournen okenn landrwa.\nPrezan sa premye bout lartik 3 alinea 3 ki ‘’status and capacity shall be governed by Law of the domicile’’ i ganny retrouve dan lartik 11 akoz li i en pti pe diferan. E lartik 12 i dir ‘‘immovable properties governed by the Law of the place where it is situated.’’ E sa set en konsep plito iniversel. E li osi dan lartik 3 alinea 2 pou le moman, me nou’n sanz li nou met sakenn dan en lartik, akoz zot tou zot diferan e sa prensip se en prensip kot an sa ki konsern later, toultan se sa landrwa kot sa later i sitye, se Lalwa sa landrwa kot sa later i été ki determin sa ki arive ek sa later.\nLartik 13 li osi i sorti dan sa menm sa lartik e i dir ki en Kontra ki ganny fer an deor Sesel pa kapab pran en lipotek lo en propriyete isi Sesel. Setadir ou pa kapab al Langleter pran en loan avek Barclays Bank laba e Langleter i ipotek later pou ou isi Sesel.\nFodre ou fer sa lipotek isi Sesel e non pa dan en lot pei e sa pou anpes ki en lot pei annan memiz lo later isi Sesel. Lartik 14 li osi i sorti dan sa menm sa paragraf sa lartik 3 (6). En Kontra i ganny gouvernen par sa ki nou apel the proper Law e sa i en keksoz ki sa de parti i ava swazir zot menm, e zot kapab swa swazir en pei ki pou gid Lalwa en pei ki pou gid zot Kontra oubyen en set prosedir enternasyonal.\nE si mon kapab eksplike Mr Chair, si Onorab Sebastien Pillay ozordi ek mwan ozordi nou antre dan en Kontra pou nenport kwa, nou kapab dir ki se Lalwa Mongolia ki pou determin sa Kontra. I nou swa. Donk i pa pou Lalwa Sesel ki pou gouvern sa Kontra. I pou sa Lalwa ki nou’n swazir. E sa nou fer li, nou fer li souvan dan bann Kontra l’arbitrage, pou dir ki si i annan en dispit ant nou de, nou pou al Paris, e se Lalwa Lafrans oubyen Langleter ki Mongolia ki pou aplike. Nou annan en swa konplet pou fer sa swa. Nou pa bezwen ganny gouvernen par Lalwa Sesel. Si natirelman nou pa fer sa swa, se Lalwa sa pei ki annan pli gran kontak avek sa Kontra ki pou ganny aplike.\nMe osi or an international set of norms, akoz dan bokou ka nou pou war ki i annan bann set Lalwa, ki sirtou pou bann zafer Kontra ki’n ganny setup par Nasyon Ini par egzanp, ki bokou dimoun i swazir konman zot Lalwa ki pou gouvern zot Kontra. E sa in donn nou posibilite fer sa ok. Mr Chair vwala sa seksyon. Si nou pou vote par seksyon, mon krwar sa se en bon moman pou annan en vot lo de keksoz. Enn se lo the Bill sa 3 seksyon, e lo sa premye 14 lartik akoz sa de i mars ansanm.\nMersi Onorab Georges. Bon mon krwar i en moman osi, tou kot nou pou kapab apre pran en break – en moman apropriye nou pou- Onorab Ferrari ?\nZis pou reponn Mr Georges mon krwar ki whether or not nou pou pran en vot, mon krwar i annan en pti leklersisman, i ti anvi fer dan break lo-\nAr bon. Wi be nou ava wi nou ava break apre break nou a kapab pran sa vot. Bon parey mon’n anonse i annan IAC ki pe meet ABC pou meet 1er e nou pou repran nou travay. Nou pou break e repran nou travay 2er apre midi. So we shall go for lunch and we resume our work at 2pm. Lasanble, alor i pran son break e nou retournen 2er.\nBonn apre midi tou Manm Onorab. E bonn apre midi tou dimoun ki a lekout e ki pe swiv travay Lasanble Nasyonal. Good afternoon Professor. Good afternoon Sarah and Minister with your team. I just like to apologise for the delay due to the meeting of the Assembly Business Committee which actually extended well beyond our time allocated for that.\nMon ti a kontan prezant en leskiz avek tou bann oditer ki pe ekout nou, ki pe swiv nou, e osi ek bann Manm pour sa dele letan, an vi ki Komite ki deal avek Biznes Lasanble ti pe fer serten travay. Bon nou ava kontinyen kot nou ti’n arete bomaten. Ti annan en pti leklersisman ki nou ti bezwen, avan ki nou kapab pran en vote lo sa premye seksyon. Mon ava donn laparol Onorab Bernard Georges.\nMersi Mr Chair. Bonn apre midi tou dimoun. Mr Chair nou’n rezourd tanporerman sa pwen. Nou pour proceed pour le moman mon krwar tou le de kote in dakor. Nou ava gard nou ava gard Public Policy, akoz i kouver tou bann konsep ki mon ti’n souleve bomaten. E mon ava gard an rezerv. E nou ava retourn lo la pour regarde si nou devret azout son mo Franse ler nou revwar pli tar. Pour le moman nou pa pe insert e nou kapab vote lo li mannyer i ete. Nou kapab pran en vote. Mersi.\nOk. Dakor. Bon nou ava zis gid nou sa seksyon ; i vin seksyon enn ziska seksyon 14. Non i seksyon 1 lartik 1 ziska 14 non?\nI vin 2 keksoz Mr Chair. Premyeman i vin the Bill, apre the Code, Lartik 1 ziska 14.\nNou pran en vote lo Bill separe? Ok. Bon nou pou – Lasanble pou pran en vote lo Civil Code of Seychelles, Bill 2018 ki mannyer i ete dan nou text devan nou. Ok? Yes Onorab Pillay. Ale Onorab Pillay.\nMon pe zis klarifye, eski nou pran en vote lo Bill dernyen? Apre ki nou’n fini pran en vote lo bann diferan seksyon e agree zot form parti sa Bill? Me menm mon krwar si nou pran en vote lo Bill la, i pa fer le fe ki it comes into operation. Akoz i annan en dat ki-\nYes Onorab Ramkalawan?\nSorry sa vote ki nou pe al pran i Book 1 article 1 to 14.\nE nou kit Bill ater.\nNot the Bill, kit the word vote lo Bill. Because it’s Book 1. Book 1 Article 1 to 14 nou pran en vote lo la.\nI pa fer okenn diferans Mr Chair, nou kapab fer li. Obviously nou pa kapab vote lo son Bill. Nou pa kapab vote lo son Bill ziska ler nou’n fini tou nou travay. Sa ki mon ti pe propoze se ki nou, dan Komite la nou vote ki the Bill as drafted in ganny aksepte. E that’s all se pour sa rezon kekfwa servi vote of Bill. Ki mannyer i ete la nou aksepte li avek sa bann amannman akoz i annan track amendments ki lo la. Epi 1 to 14 of the Code separeman, me nou pa pe – se a lafen ki nou pour vini e nou pour vote lo the Bill including the old code.\nYes. Ok. Dakor. So nou ava pran en vote lo Bill parey nou dir as amended. Ok?\nTou Manm ki an faver? Okenn Manm ki kont? Madanm Clerk.\nMersi Mr Speaker, 28 Manm an faver personn kont. Mersi.\nMersi. Savedir Lasanble in aprouv Bill parey nou’n diskite and as amended. Nou pou pran en vote lo Book 1 lartik 1 ziska 14. E tou Manm ki an faver? Okenn Manm ki kont?\nMr Speaker 26 Manm in vote an faver, personn kont. Mersi.\nMersi Madanm Clerk. Savedir anba Book 1, lartik 1 to 14 in ganny aprouve par Lasanble Nasyonal. Nou ava proceed. Onorab Georges nou ava kontinyen.\nMersi Mr Chair. Avan ki nou al lo lartik 15 parey nou’n ganny demande, nou bezwen retourn lo the actual Bill pour nou konpran kote sa lartik 15 i antre.\nE pour le moman nou vwar ki dan Code ozordi apre sa bann ki nou’n fek vwar nou ankor lo lartik 9. Protection of the court or rights to privacy. Code aktyel Book 1, 9. E 9 nou annan right to privacy. 16 i security for cost and damages ler en parti dan en aksyon civil i pa en rezidan. Apre nou Code Civil ozordi i sot lo lartik 102, e sa se ‘’habitual residence’’ e apre i al lo absence, ler en dimoun i disparet Sesel. Tousala pa dan nouvo text. E mon pa konnen Clerk, Madanm Clerk in ganny letan fer li, me nou’n demande ki sa de Leaders i ganny en kopi Concordance. I pe ganny fer pour zot vwar e at least kote sa bann Lartik in ale pour zot kapab diriz travay zot Caucus respektif pour zot … akoz its work in progress. Pour le moman akoz kontrent sa de lLaders pour gannyen. Mwan osi mon napa enn me sa de Leaders i ava kapab diriz travay zot lekip.\nMon kapab dir subject to sa ki panel pour dir nou, ki Lartik 9 rights to privacy in sorti akoz i ganny, in al en lot landwar, e i ganny kouver en pe dan Konstitisyon. Lartik 16 pa ti devret zanmen dan Code Civil akoz i en lartik prosediral. Security for cost i al dan Sechelles Code of Civil procedure, se la kot i devret ete e se la kot in ale. In any event i pa dan lartik Franse. I pa dan Code Franse ek 102 rezidans li in fini ganny anmennen dan ou definisyon ‘’domicile’ pli boner. Donk vwala kot sa 3 in ale. Nou vin prezan lo labsans. E la nou Code i en pti ase val ant li menm avek the Presumption of Deaths Act. En pe bann keksoz ti dan nou Code ; en pe ti dan Presumption of Deaths Act. E ou ti bezwen – bann avoka ki ti bezwen fer en lanavet ant sa de Lalwa. E si mon konpran byen sa ki’n arive, se ki tou bann keksoz ki pour fer avek labsans, in sorti dan Code e in retourn dan the Presumption of Deaths Act.\nProfeser ava dir mwan si sa i le ka. E rezon pour sa se ki nou Code prezan i swiv son prosedir nesans ziska lanmor. I swiv konsekitivman. Alor ler nou pas lo 15, nou komans avek nesans. E apre nou ava ale ziska lanmor. Donk unless ki panel i anvi okenn koreksyon lo la, mon kapab al direkteman lo lartik dan nou code konmela. I annan tou bann le fe ki annan pour fer lo labsans dan en maryaz, lo custody bann zanfan ler zot papa i disparet eksetera. Tousala in reste, me in ganny reparti dan bann landwar dan nou Code, dan en fason konsekitiv. Ler nou pour ariv lo zanfan taler, nou ava vwar sa bann keksoz. E ler i annan pour fer ek labsans in retourn dan Presumption of Deaths Act.\nAlor prezan olye ariv direkteman lo maryaz ki title 5 dan nou code, aktyel nou a komans avek 15, ki nesans apre minority. Donk 15 i en nouvo lartik e i dir ki personnalite legal i komans avek nesans en zanfan. Sa napa nanryen pour fer avek lavi. I personnalite legal. Nou pa pe dir ki lavi i komans avek konsepsyon, oubyen i komans avek nesans, sa set en problenm etik, en problenm filozofi e en problenm larelizyon, ki pa dan sa Code. Sa i dir legal personality i komans avek nesans. Pa lavi, legal personality setadir ou kapasite pour ou fer en keksoz legal, oubyen resevwar en keksoz legal. 15 i dir tan ki ou pa ankor ne, ou pa kapab ni erite, ni anmenn en aksyon legal, ni pran en aksyon legal. Sa i komans zis avek nesans. Dan Code i komans aplike le moman ki ou’n ne. Legal personality. Not life.\nApre 16 ; 16 konmela – Code konmela i ti dir i dir ki en miner set en dimoun ki pa ankor ganny 18an e ki pa ankor marye. Si ou ti marye avan 18an otomatikman ou pa ti en miner – kantmenm ou ti napa 18an. Swivan lentervansyon ki Onorab Leader Lopozisyon ti fer dan Extended Bills Committee plizyer provizyon in ganny revwar pour tir sa. E pour fer ki ou napa drwa marye basically avan laz 18an. Mon pa pour antisip sa ki Leader Lopozisyon i riske dir lo sa pwen, me zot ava vwar lo sa track changes, ki sa draf ki ti’n ganny fer, li menm in ganny amande depi dernyen Extended Bills Committee ki nou ti fer detrwa mwan pase. E donk 16 in ganny sanze. 17 i dir ki en adilt set en dimoun ki annan 18an ou plis, e en adilt i annan full legal capacity. Setadir ki depi laz 18an, i kapab fer tou bann keksoz legal.\nI annan kapasite legal – pa personalite legal, son personalite legal i komans avek konesans, me i annan kapasite, i kapab fer en keksoz legalman. E apre nou ava vin lo maryaz. Parey zot ava vwar 100 ekek lartik depi 19 ziska 143, ki vakan. E sa en pti pe parey nou code aktyel. E nou ariv lo maryaz lartik 144 eksetera. E la tou sa bann lartik, lartik tou sa bann lartik depi 144, pour apepre 100 lartik. Tou sa bout lo maryaz ti dan code Napoleon, me pandan depi 1937 avek Civil Status Act ek Matrimonial Causes Act, tousala ti ganny tire, i ti ganny anvoy dan Civil Status Act. Ek en pe dan sa ki annan pour fer ek divors, Matrimonial Causes Act.\nSa ki pe arive la se ki tou sa bann in retourn dan Code. Pour fer Code vin koeran parey i ti ete avan. Civil Status Act, tou sa ki annan pour fer ek maryaz, in retourn dan Code. Se pour sa rezon ki sa bann lartik in ganny highlighted an gri – an sann. E tousala se entegralman sa ki ti dan Civil Status Act, in vin dan nou Code Civil prezan. E donk sa bann premye paragraf, sa bann premye lartik i annan pour fer avek kapasite 18an avek lefe ki maryaz pour nepli kapab ganny fer prezan anba 18an. Lartik 144 e Civil status konmela i dir ki si en manrmay en miner anba 18an i kapab marye avek konsantman son paran, oubyen avek konsantman en Ziz devan lakour, si son paran pa pe donn li sa konsantman. Propozisyon se pour tir tousala e pour fer klerman ki ou maryaz ou kapab fer li ler ou ariv 18an, ou pa kapab fer li si ou napa 18an.\nOnorab Georges, eski nou pran en vote lo sa pti seksyon? Legal personality and capacity? Avan nou al lo maryaz.\nYes Mr Chair nou kapab fer li. Rezon ki mon’n overlap en pti pe se ki, tousala i annan pour fer avek laz 18an.\nEski nou fer li koumsa oubyen nou ava pran li 2 seksyon ansanm? Nou a pran li ansanm avek seksyon ki kouver maryaz? Onorab Ramkalawan.\nMr Chairman mon krwar ki sa bout la mon an faver ki nou pran li parey ou pe propoze. Me selman i enportan – Onorab Georges in mansyonn sa. I enportan pour nou highlight, ki pour dir sa sanzman ki nou’n fer la, sa i probableman premye major change ki nou fer dan nou Code. E mwan mon’n en dimoun ki’n apir for lo la, parski avan ki mannyer i ti été, sa definisyon en ‘minor’ finalman i ti vin en konfizyon. Kot en minor ti en dimoun anba 18an ki pa ankor marye. Parski i ti pran konsiderasyon ki poudir en dimoun ti kapab marye anba laz 18an. E mon krwar pli tar bann subsequential amendments ki pou arive – parey mon ti pe mansyonnen yer, kot nou Lalwa civil Status ensidswit pe dir ki en garson pa annan drwa marye anba 18an e en fiy anba 15an. So mon krwar ki i enportan pou tou nou bann dimoun konpran, ki dezormen en minor – en minor set en dimoun ki anba 18an. E ki akoz i en minor, e pli tar nou dir ki en minor pa ganny drwa marye. Savedir en zanfan anba 18an ki i en garson oubyen i en fiy i pa pour kapab, paran pa pour kapab al devan en Ziz, pa pour kapab al devan personn pour dir les mon zanfan marye. E la Mr Chairman petet ou konnen serten dimoun i ava dir be si en dimoun in ariv 17an ensidswit tou sa bann zafer, e dan bann leksepsyon ki ti arive avan. Mon anvi dir ki nou an fezan sa lamannman, Sesel dan rezyon SADC premyerman e apre lo nivo Lafrik, nou met nou koman bann pei ki pe, koman en pei ki en leader dan sa seksyon, dan sa fight pour proteksyon zanfan.\nE mon ti ekrir sa letan mon ti lo sa ka kot par egzanp en fiy – enn bann dimoun ki ti dan en NGO ki ti dan sa Konferans kot mon ti ete, i ti a pe plere, parski i ti fek ganny lenformasyon ki pou dir en fiy 12an ti’n ganny vann, senpleman akoz avek bann problenm ki pe arive la Zimbabwe, zot ti napa manze.\nE nou, nou bezwen fer sir ki sa bann rape, sa bann keksoz koumsa ; konmsi nou protez nou bann zanfan. Alor mwan mon trouv sa koman en major achievement ki Sesel pe fer. E sa i pour osi fer nou anliny avek nou bann Lagreman, bann commitments ki nou’n donnen lo nivo enternasyonal ; bann Children’s Right par egzanp, ki nou ti, Sesel in fact mon krwar ti premye pour ratifye, letan UN ti vini, ti vin avek sa seri – Mrs Geva Rene ti ankor ansarz NCC, e mon konnen i ti pous for lo sa. Me la sa i fer nou vreman vin en leader. E mon krwar nou kapab aklanm sa koman en major achievements pour Sesel.\nE sa i met nou lo being part of history. E bon kote listwar. Pa move kote listwar. Mersi bokou.\nMersi, mersi Onorab. Bon Lasanble i a pran en desizyon atraver en vote lo- Onorab Ghislain. Yes Onorab.\nMr Speaker malgre ki mon pa anvi telman difere avek Onorab Ramkalawan, me selman i annan keksoz ki par fwa nou kapab pe omit osi. Dizon dan en ka kot en zenn fiy i annan 16an e in consent pour li have sex e in tonm ansent. And sa msye i napa ni rape ladan and sa msye in pare pour li ranmas sa fiy pour li marye, anmas son zanfan and all. Konmsi eski la nou pa pe ferm sa bout kot msye li i ava annan son responsabilite pour li ranmas sa zanfan? Ranmas son zanfan e sa madanm an rezilta sa?\nAnfen, koriz mwan. Mwan osi mon anvi pran par en pti pe dan sa deba akoz i vreman enteresan.\nSi en dimoun in fer en zanfan 16an, 17an en fiy ansent, pa neseserman pour li pran responsabilite – pa neseserman ki i bezwen marye. Non, i anvi marye, i kapab atann ki sa fiy i ganny 18an! I ava atann. I anvi marye, si i anvi marye, i pa neseserman ki sa fiy i 17an. Si son lanvi maryaz i la ozordi, ler sa fiy i ganny 18an son lanvi maryaz i ankor la, pa ler i ariv 18an i divorse! So en fiy anba laz ki konnen i arive i tonm ansent, i pa vedir sa dimoun ki responsab i pa pran son responsabilite. I bezwen pran son responsabilite, soutenir sa fiy, soutenir sa baba e son lanvi pour zot marye pour zot kapab fer sir ki sa responsabilite i ganny mentenir at the age of 18. E se sa ki nou pe dir annou retire. Annou, nou ti a swete ki sa bann lensidan koumsa pa arive, ler nou pe koz protecting the girl child. Yes Onorab.\nMr Speaker mon pa pe difere lo sa mwan. Mon pe zis donn bann sa. Savedir sa msye osi prezan nou pe abiz son drwa pour li osi marye – anvi marye?\nNon. Annou regard li koumsa. Mon krwar sityasyon aktyel i ti permet. En fiy i tonm ansent. Nou konn dan lepase osi tou paran ki responsab i vini i apros sa msye i dir li be get sa ou’n fer mon fiy ansent anba 18an. Ou bezwen pran ou responsabilite e ou napa lot swa la ou bezwen marye. Me nou, nou anvi tire sa nou. Nou anvi kontinyen protez sa zanfan pour tir anba 18an ou ankor en zanfan.\nWi i annan fot ki kapab arive, me sa dimoun si i kontan ou e i pran son responsabilite, i bezwen soutenir ou at the age of 18, 18 plus whatever, i anvi marye ek ou i ava marye. I ava met ou dan en lakaz, i ava okip ou ek sa zanfan and all that. Mon ava donn, mon war, wi mon konnen ki ou pe mean Onorab. Mon a donn laparol Mr Pool ou ti’n lev lanmen pour fer en komanter.\nSENIOR LEGAL DRAFTSPERSON VICTOR POOL\nYes. Bonn apre midi Mr Speaker and everyone. An relasyon avek lartik 144, mon’n war ki nou’n cross everything. Be sa prohibition osi pour ale.\nSi nou pe tir osi deryer 16, nou bezwen kit sa prohibition. The first 6, ‘’a marriage cannot be conducted.’’ Sa nou bezwen kite. A minor cannot contract marriage. Yes.\nOk? Nou, anfen nou dan en pozisyon pour nou pran en vote lo sa pti bout alor.\nYes Mr Chair, mon ti’n met mon lanmen anler zisteman, akoz nou bezwen give the prohibition behind, akoz malgre ki nou’n define en minor akoz anler nou’n tir sa ‘even married.’ Ou konpran ? Be kantmenm nou’n fer sa bann sanzman anler, anba sa prohibition i bezwen reste. Akoz san sa prohibition then there’s no mention of the marriage of a minor anba Lalwa. So ki nou pe dir en minor cannot contract marriage. Pwen. And then everything else i tonbe. Ok?\nMr Chair yes and no. Akoz ou war lartik 18 i dir ‘’an adult has full legal capacity.’’ E i le dir ki en miner napa full legal capacity. E ou bezwen capacity pour antre dan en maryaz, alor i swiv ki si ou napa 18an ou pa pour kapab kontakte en maryaz. Se pour sa rezon ki 144 in ganny bife konpletman. Me mon en partizan ki repetisyonn annan defwa i anmenn klarite. Alor si tou dimoun ii krwar ki i ti ava bon undelete ‘’a minor cannot contract marriage’’ pour fer li kler. Yes we go ahead and do that. Ok?\nAvek i annan en dimoun ki pe pran sa note akoz mon pa anvi fer amannman lo sa text. Serah will-?.\nSarah ? Can we bring Sarah on the panel please. Sarah, we can move, come on the panel. Do you want to join the panel. It will be easier for you. Do you want to take your laptop with you. You move on the panel, we will need to interact with you please. Onorab Georges do we take a vote on that little section? Then we can. We are looking at repetition of the first article under ‘marriage’. Yes Onorab Ramkalawan.\nMr Speaker mon krwar ki mon oule konpran ki Onorab Ghislain pe dir, me selman nou bezwen proteze, parski le moman ki ou komans fer leksepsyon, then aprezan ou kapab al pli ba ankor, pour ou dir be en fiy 14an ki’n fer en fot, aprezan menm si ti napa soz, be selman ou konnen sa boug i kontan li en kantite then, nou pour kontinyen desann. This is where nou bezwen tenir li anler, draw a line e ou tenir lanmenm.\nOnorab Ghislain i dakor…\nParski teenage pregnancy i pour arive. Se pour sa rezon ki the nou pa pe sanz the age of consent to sex, which is 15 years old. Teenage pregnancy ensidswit, tou sa bann zafer i pour arive li, me selman nou, nou a pe esey lev nivo, pour nou dir be annou regard sa. E an plis ki sa, nou pour bezwen osi. Par egzanp sa the age pour contraceptives. Sa osi tou nou pour bezwen at some point address. Parski if the age of consent is 15, then it follows ki poudir the age for you to receive, to be able to access contraceptives must fall in line. So tousala se bann keksoz ki nou pour bezwen regarde. So Mr Speaker mon ok avek sa.\nMersi. Mon a donn laparol Onorab Pillay apre Minis Adam.\nMr Speaker i annan en lot rezon – pli larz, akoz nou bezwen fer sa. Akoz mobilite dimoun nou pou ganny dimoun avek diferan koutim ki vin settle dan nou pei probableman. E sa bann koutim parfwa i annan bann arranged marriages ki arive. I annan bann diferan laranzman, e sa i en keksoz ki nou, nou bezwen realize, ki nou bann Lalwa lokal i bezwen aplike dan sa bann sirkonstans. E mon krwar bann ki’n travel lo nivo Lafrik, ki’n form par bann delegasyon in tann bann zistwar lo bann size, eksetera. So mon krwar it’s the best thing to do right now ki nou fer sa bann provizyon parey nou pe fer li la. Mersi Mr Chair.\nMersi Onorab. Minis Adam.\nMersi bokou Mr Speaker. Bonn apre midi tou bann Onorab e tou dimoun ki pe swiv nou deba. Mon ti oule zis azout lo lapar Gouvernman sipor pour sa prensip parey mon ti’n deza endike yer, ki i enportan anliny osi avek bann lezot Lezislasyon pour nou met konsep laz maryaz an konformite. I bon pour nou annan en sel laz 18an e la avek sa lamannman i kler. Alor zis pour azoute ki Gouvernman i siport sa prensip.\nApre dezyenmman akoz Leader Lopozisyon in mansyonn sa kestyon laz konsantman, ki en preokipasyon pour Minister Lasante. E mon profite – mon pe servi mon lot sapo, e ki enn bann eleman ki pe ganny diskite dan stratezi dan bann drwa reprodiktiv, e osi lo stratezi pour adres lasante reprodiktiv, se i enportan pour annan sa mwayen pour nou adres akse kontrasepsyon, par bann dimoun dek ki zot komans vin seksyelman aktiv. E pour nou kler, ozordi en praktisyen medikal, en dokter oubyen en ners, i kapab donn en kontraseptif avek en dimoun si medikalman i santi sa dimoun i bezwen. Me mon dakor avek Onorab Leader Lopozisyon ki i annan en mank en Lalwa presi, ki fer li kler ki protez tou dimoun.\nE mon pa ankor, mon en pe an diskisyon avek diferan partner lo kote sa Lalwa pour tonbe, kote sa lamannman pour tonbe. Me mon kontan ki ozordi sa size in leve, se pour sa mon’n profite mon’n entervenir en pti kou. E pour nou agree pour nou trouv en solisyon e pour met sa dan en Lalwa pour nou kapab osi adres bann risk ki nou pe gannyen parmi zenn ki pe ganny bann lansentman prekos. Mersi bokou Mr Speaker e mersi tou bann Manm Onorab.\nMersi Minis Adam. Onorab Esparon.\nHON REGINALD ESPARON\nMersi Mr Speaker. Mr Speaker i annan en dimoun in anvoy mwan en text la, i dir poudir en fiy i kapab marye a laz 16an. Sa zafer esper 18an i en vyolasyon. E i pe fer referans avek Lartik 21, nou Konstitisyon, ki dir ou ganny drwa afilye ek nenport ki relizyon, e i pe fer referans ki parey dan Mizilman, zot annan en Lalwa ki zot kapab marye depi laz 13an. Me selman letan mon’n ekout Leader Lopozisyon, si nou pe fer en Lalwa Sesel, sa dimoun si i pe viv Sesel i pour bezwen esper li ganny 18an pour li marye. Si li i anvi marye anba 16an i a bezwen al deor laba, pour li al marye kot Lalwa i permet li marye anba 16 an.\nAkoz mon krwar Lalwa i devret across the board. Mersi.\nMersi. Mon krwar ou’n reponn son konsern sa dimoun. Bon Lasanble i dan en pozisyon pour nou vote lo sa pti seksyon. Me i en seksyon vreman, vreman enportan. Legal personality and capacity i konpri Lartik 15, ziska 18. Mon ava demann tou Manm ki an faver?\nOkenn Manm ki kont? Madam Clerk.\nMr Speaker 26 Manm ki’n vote an faver e personn kont. Mersi.\nBon. Savedir sa seksyon i ganny aprouvasyon Lasanble Nasyonal. Onorab Georges nou kapab proceed.\nMersi Mr Chair. Mr Chair next seksyon i annan pour fer avek maryaz. I komans 144 e i fini 2010. E parey mon’n dir taler, tousala i sorti dan Civil Status Act e in ganny repatriye dan Code Civil. I ti dan Code Civil Franse. Nou’n tir li nou’n met li dan Civil Status Act e la nou pe retourn li texto. Me avan nou al laba, eski mon ti ava kapab demande ki nou’n fer avek Lartik 144? Akoz mon krwar Sarah ti anvi entervenir.\nMon krwar ti annan en konsansis menm en repetisyon i pa fer nanryen dan sa ka non? Kontrer i ranforsi pwen avan.\nWi undelete ‘’a minor cannot contract marriage.’’ And we put a full stop there.\nEski i annan en konsansis? Yes, ok. Onorab.\nNon avan ki i koze Mr Chair eski, is there somebody who is actually making a note of the track amendments? Akoz mwan mon pa pe fer li. Thank you.\nSarah will you track it? Thank you. Onorab Ramkalawan.\nMr Chairman mwan mon pe met en kestyon pratik. Nou konnen ki pour dir nou bann lartik son bann nimero in fini sanze, konpare avek the present Code. In that case letan nou sorti 18 la i dir 19 to 143 vacant. Si in fini sanze in that case, annou fer apre 18, letan nou tonm dan seksyon ‘marriage’ annou fer li vin 19. 144, olye 144 let’s put it as 19, so that we follow the sequence, because it’s already changed.\nOnorab mon krwar mwan osi mon ti lev sa en fwa. Annou ekout Onorab Georges.\nMersi Mr Chair. Mr Chair set en kestyon ki nou tou a en serten moman nou’n demann nou lekor. E i annan serten – e la permet mon ankor en pti moman pour koz en pti pe an deor sa.\nI annan apepre, i annan sertennman 5 teritwar dan lemonn antye, ki annan menm Code e serten e ki servi li. Sa se Moris, St Lucia dan Carribean, Louisiana Lanmerik, Quebec Canada epi nou menm. Serten zot, zot in fer sa, zot in sanz tou son lartik pour fer li swiv Louisiane mon krwar i enn sa bann. E serten in deside pa fer li, Moris i enn sa bann up to a point. I annan serten landrwa kot nou bezwen fer li, e nou ava vwar taler. Rezon se pour gard sa Konkordans avek Code o komansman. Akoz bann avoka i konnen. Ler ou pe koz lartik 555, ou konnen ki i ete. Ler ou koz Lartik 1382 ou konnen ki sa se deli. Ler ou koz lo lartik 22, 65 ou konnen sa preskripsyon 20an. E nou pa’n anvi o tan ki posib sanz sa keksoz se pour sa rezon ki nou’n, ki annan. Serten landrwa nou pa’n kapab, akoz ler ou enport en keksoz, annan de fwa i pli gran ki sa lespas ki ou annan. Me that’s the reason ki sa desizyon in ganny pran. E unless ki i annan en swe for pour fer bann lartik swiv, an tan ki en avoka mwan mon ti a dir, mon prefere gard li mannyer i été, pour ki nou pa sanz bann lartik ki nou familye avek.\nDakor. Bon nou a regarde, si i annan en konsansis, akoz mwan osi mon’n ganny aprose par en avoka, ki pe per en pti pe ki ler nou sanz sa bann numbering, akoz mon krwar zot parey Onorab George i konn egzakteman tel lartik kwa ki i relye avek. So si zot dakor koumsa nou kontinyen akoz nou pour war sa vacant an mezir nou kontinyen. Nou pour war i kontinyen koumsa. Eski nou kit li parey pour kontinyen fasilit keksoz konmsi pour nou bann dimoun Lalwa ? Eski i annan en konsansis? 0k? Onorab Georges nou a kontinyen.\nMersi Mr Chair. Mr Chair mon, nou’n ganny, nou problenm teknik an mezir ki nou pe aranz sa, mon krwar nou kapab kontinyen. Lartik 145 i koz lo napa depi 145 ziska 210, sa i pa dan vye Code i dan, in ganny enporte from Civil Status Act. Donk sa i konpletman, tousala i nef se pour sa rezon in ganny highlight an sann. 145 napa maryaz ler napa konsantman akoz maryaz i en kontra. E nou vwar sa dan 146. Ou pa kapab marye tan ki ou pa ankor dizourd en maryaz ki egziste, akoz bigami ou pa kapab fer li.\n147 se bann degre, bann prohibited degrees, parey nou dir e i annan serten ki degrees disan, i annan serten ki degrees proksimite. I annan 3 kalite maryaz ki pa kapab ganny fer. Paran pa kapab marye son zanfan Frer pa kapab marye ser, e en tonton pa kapab marye son nyes, oubyen en neve son tantin. Me si i annan rezon serye, en ziz i kapab otoriz sa enn. Parey mon dir sa pa’n ganny sanz ditou. I texto sa ki egziste konmela. Nou pa’n sanz li ditou.\nBon mon ava donn laparol Onorab De Letourdie.\nMersi Mr Chair. Mr Chair mon annan en pti rezervasyon la Onorab Georges petet savedir ou pe dir ki en kouzen ek en kouzin i pour kapab marye la ? Eski i akseptab dan nou- Anfen, dan nou kiltir? Ou pa ankor ariv lo 148 selman mon pe zis poz sa la. Mon en pe enkonfortab avek kouzen, kouzin.\nWi Mr Chair en kouzen ek en kouzin i kapab marye isi, e i annan plizyer legzanp ki mwan mon konnen dan mon prop fanmir i annan enn. Donk wi sa pa ganny prohibited. Me parey mon’n dir – parey Onorab Ferrari in fer nou mazinen, in fer nou rapel yer, sa se nou code. Nou ki pour ekrir sa ki nou anvi ladan, so profite si nou anvi sanze. Me mannyer i ete la konmela, sa i kapab ganny fer. E dan lartik 147, 2 sub-article 2 en dimoun i kapab marye, vev son frer e vice versa.\nMersi Mr Speaker. Mr Speaker mon ti a kontan si petet Chairman Bills Komite ouswa panel. Letan nou pe get 147, (1) (c), kot i dir ki en maryaz i kapab ganny anpese ant en zonm avek son nyes, ouswa en fanm avek son neve, me selman zot donn ziz sa posibilite pour les sa maryaz, baze lo bann serious reasons. Petet mon ti a kontan konmsi zot zistifye avek nou, kwa ki sa bann petet zot pe mazinen an term legal bann ka serye. Akoz si nou pe anvi swivre serten prensip, so akoz ki nou bezwen les sa avek en ziz dan Chamber pour li pran sa tel desizyon. Mersi.\nMersi Onorab. Mon ava pran en lot avan nou donn panel oubyen Onorab Georgse. Onorab Ramkalawan.\nMr Speaker mon ti pe al lo menm laliny avek Onorab Waven William. Mon krwar ki i vin sa zafer la i vin parey en minor, parey nou’n fek pe deal avek kot nou pe dir en minor si i ganny konsantman en Ziz i ti pour kapab marye avan. E nou’n tire sa. Be si nou pe dir anba 147(c), 1(c) ki poudir en zonm, pa kapab marye son nyes, oubyen en madanm pa kapab marye avek son neve. Mwan mon krwar i devret son full stop i devret la. Full stop! Why should a judge be able to pour fer pour li makes rights something ki nou, nou pe dir i pa normal. E alor si i pa normal nou deklar li pa normal. Alor mwan mon ti ava dir ki after nephew there should be a full stop! Basta, nou fini avek sa. Mersi bokou.\nOk. Mersi, Onorab Ghislain.\nYes mon ti pe al dir sanmenm sa. Akoz deza la zis par sa msye avek son nyes, deza si in annan aksyon seksyel or what, it’s incest! E i bann keksoz taboo ki ziska ozordi nou lasosyete pa pe kapab koz lo la. So en Ziz si li i pe aksepte sa maryaz, savedir li i a pe colaborate dan sa case for incest. So nou devret koupe. Mersi.\nMersi Onorab. Onorab Woodcock.\nMersi Mr Speaker. Mon krwar ki de lezot seksyon ki nou bezwen tire osi, 152(2). Nou pe pran ziska 210. Ok?\nOu’n bouz bokou pli vit ki nou.\nOk annou fini tackle sa enn. Anybody from the panel oubyen Onorab Georges oule 147(c). Onorab Georges.\nMersi Mr Chair. Non mon napa okenn, mon napa okenn lobzeksyon. Mon konpran, mon pa vwar vreman dan ki sirkonstans en zonm pour anvi marye son nyes, oubyen en dimoun son tantin. Mon vreman mon pa vwar kan sa i kapab arive. Mon pe sey mazinen dan ki sirkonstans i a kapab dir ki en Ziz i bezwen fer li se ki dizon sa tonton in fer en piti avek son nyes, apre pour sov loner son lafanmir i anvi marye li. That’s the only one I can think of. Me sa 147 la – 147 nou Civil Status Act, en bon pe ladan anfen sa. Sa se sa ki nou apel the prohibited degrees of consanguinity and affinity ki sorti dan Book of common prayer dan plizyer lezot landrwa ; in ganny modifye. Se bann keksoz ki i biblik.\nFrankly mon pa war okenn rezon, akoz nou pa kapab fer sa ki Onorab Leader Lopozisyon pe sizere – amwens si i annan okenn- ?\nOk? Onorab Loze.\nMr Speaker mon ti oule zis en pti leklersisman lo sa ki pe ganny diskite la. Nou tou nou konn nou sosyete ki mannyer i marse. Souvan tonton ek nyes i pa sa tonton ek sa zenn fiy souvan i 2 dimoun menm laz. Non ou kapab annan sirkonstans fanmir kot tonton ek nyes in grandi ansanm. Be sa zafer soumet avek Ziz pour donn en desizyon la, annou pa et ipokrit, nou konn nou sosyete nou. Nou annan bann sityasyon ‘ton père n’est pa ton père et ton père ne sait pas.’ Be si sa ki bezwen ganny soumet devan Ziz konmkwa sa consanguinité la, i pa egziste akoz biolozikman tonton ek nyes zot pa fanmir. Eski nou pa pe ferm laport la, kot Ziz i kapab etablir swivan soumisyon laprev, pour dir sa 2 dimoun finalman wi, zot pa relasyonnen biolozikman. Posibleman zot relasyonnen.\nMon pe zis seek en gidans. Mon pa pe sers largiman avek personn. Mersi.\nMersi Mr Speaker. Mr Speaker mon krwar Onorab Georges ek panel i bezwen donn nou en gidans. Eski dan sa sirkonstans – si dan sa sirkonstans definisyon nyes avek neve, i en definisyon biolozik, then definitivman i pa devret posib. I pa devret posib. Me si definisyon nyes avek nev i en definisyon relasyon par lefe ki sa dimoun in marye avek en dimoun, me i pa related biolozikman – akoz par lefe ki pli anba, nou pe dir ki en dimoun i kapab marye avek ser son madanm ki’n mor. Ou konpran? Se sa. Si nou kler lo definisyon, mon krwar parey Onorab Ghislain ek Onorab Ramkalawan in koz lo la, nou koup li lanmenm. Nou tir li at (b) e nou pa al pli lwen ki sa. Me si i pa en definisyon biolozik. Then mon krwar nou bezwen regarde. So mon ti a kontan ki nou clarify. Is it a biological relationship, or is it a non- biological relationship in the context of the niece ? For example let’s say somebody is married to someone, and the sister of that person has a son alright and the person dies and then the nephew who is not related biologically marries the aunt who is not related biologically.\nIs that the situation which we are talking about here? If it is a situation of biological descent then definitely we can’t allow it. And I think it’s something that going forward society needs to make a change in relation to that. We talked about contextual dealing with the context that it is today but realising that the situation is always more complex.\nMersi Onorab. Onorab Ramkalawan.\nMr Chairman lefe ki dan nou Civil Code parmi bann lamannman ki pe ganny fer laM mon koz anba gidans Onorab Georges, nou pe fer antre sa posibilite DNA. Ok. Nou pe antre DNA. So sa i ava en keksoz. Si sa dimoun i pa vreman tonton, oubyen i annan sa bann konfizyon, i senp. Zot ava kapab fer en DNA test pour konfirmen ki poudir ofet sa dimoun ki mon pe apel mon tantin, i pa vreman mon tantin, oubyen sa dimoun ki mon nyes oubyen mon neve i pa vreman.\nSo i pour annan. Nou pa bezwen en Ziz. La fason ki i ete la, la fason ki i ete la se ki en dimoun i kapab neve oubyen nyes atraver konmsi disan e sa Ziz li i kapab deklare ki poudir ok zot kapab marye. Non, non be si zot pa atraver disan ou pa vin nyes oubyen- Menm parey avek ok, serten parmi nou Mr Speaker mon krwar ou osi tou ou tonm dan sa kategori, i annan bokou ki la fason nou’n ganny elve. Letan en dimoun i pli gran ki nou, nou apel li ‘tonton’ oubyen nou apel li ‘tantin’, be i pa nou tonton oubyen nou tantin! Se zis par respe. Si dizon mon tonton i marye avek en madanm e letan i marye ek sa madanm, sa madanm i deza annan en zanfan. I napa nanryen pour fer ek disan la. Sa i zis e petet an mezir ou osi ou grandi ou dir be sa i mon kozin oubyen i mon neve. Me selman napa nanryen. Sa i pe koz direkteman lo consanguinité. Ok i consanguinité. E si napa consanguinité, i vedir ki se de dimoun, 2 etranze ; 2 etranze ki zis la par lanmitye plito. Sa i napa nanryen pour fer avek lanmitye. Me i consanguinité. E sa ki nou pe, se sa mon krwar ki pe balanse e sa ki Onorab Georges in dir.\nKoman e la mon kapab soz ki koman en prêt Anglikan tousala se bann soz dan Labib sa. I biblik ki aprezan in ganny mete dan bann prensip relizye ki ou pa kapab marye avek, i annan bann degrees, e mon krwar i tonm ladan. Mersi.\nMon krwar i annan en moman kot, mwan koman Chair an menm tan, ki mon pe les deba roule, ler nou santi ki en pwen in ganny exhausted, mon pour bezwen antre.\nMon krwar i kler pwen ki’n fer sorti la se ki, si biolozikman ou related, non the full stop, stops. If you are biologically related. If you are an uncle and biologically related with a niece the full stop stays. You do not let the Judge decide in Chamber. Ok? If you’re not biologically related, this is something else. Can we take it from there?\nMr Chair, I want us to refer back to 147(a). 147(a) says at the end, says between person related by marriage in the same line. So in the same line, my brother’s daughter and they are my niece, you can’t marry. That is the same line. So that’s a different thing. But we wanted the panel to clarify was I agree with the biological aspect of it. That I think I should be out. If we mean by clause (c) we only mean the biological aspect of it, that is it is your niece and your nepfew biologically, then definitely we should remove this clause, because it is not in keeping with the kind of society we want to see.\nBut if the definition here includes also one that is not biological, that is you married to someone, whose sister has a child, whether that is the context which is being explained here, this is want I wanted the panel to clarify Mr Chair. On your explanation, where it becomes bilogically, I agree with it a 100 percent. I hope I have made myself clear and I hope the panel can clarify for us. Thank you.\nMersi Mr Chair. In the same line Mr Chair, i sosyete Seselwa i annan sa bann legzanp konkret. La nou pa pe koz lo kote biolozik. Biolozik i kler, mwan osi mon dakor ek sa bout la. Me nou pe koz an deor sa. Mon pe zis pran en legzanp – en msye i annan en zanfan. Ok. Dizon en fiy. An deor son maryaz in marye avek en madanm ki osi annan en garson an deor sa maryaz. E an maryaz ou adopte sa garson. Sa msye i adopte sa garson i otomatikman bann aprouvasyon legal i vin son garson. E i siny son sinyatir. Ok?\nSe sa de dimoun prezan i vin ser ek frer, ok? E sa fiy demen dizon sa garson i ganny bann zanfan e son zanfan en garson i vin neve sa fiy. E son tantin dizon i arive ki zot kontan kanmarad e deside marye la napa relasyon disan, i annan en relasyon – non mon zis pe met en senaryo e la ki mannyer nou soz. Se sa ki mon krwar mon ki mannyer i ete i korek e la kot Lakour petet mon panse sa i en ka kot Lakour i kapab donn en ruling lo la. I dont know mon zis met sa la devan Lasanble.\nBon Mr Pool.\nTHE SENIOR LEGAL DRAFTSPERSON VICTOR POOL\nYes Mr Speaker. Mon ti oule port latansyon Lasanble ki penal code i define incest e i stop i pa include nephew, niece as incest, incestrual relationship.\nSo nou bezwen pran kont si nou pe tir li, nou pe konpran byen ki nou pa pe tir la akoz incest, me nou anvi tir li pour la rezon ki nou anvi tir li. Ok? Sanson nou kapab amend penal code osi pour reflekte, i annan Konkordans, ant le 2. Ok?\nMersi Mr Pool. Nou bezwen bouze, nou bezwen bouze lo sa. Annou regarde si nou ganny en konsansis. Ok? Eski nou mentenir ki en Ziz dan Chambers i pran desizyon i allow, oubyen eski nou retire sa bout? Eski i annan en kosansis? Ok? Onorab Georges eski nou fer en show of hands, konsansis ?\nAnnefe mon ti pe mazinen ki mannyer nou pour pran sa desizyon. Mon mazinen nou bezwen vote? Unless ki i annan en consensus. Si napa consensus mon krwar nou bezwen vote lo 147.\nWi, ok? Eski i annan en konsansis lo 147 ki nou stop li at nephew, nou pa’n permet okenn eksepsyon. Ok? Annou met li koumsa. Dakor. I annan en konsansis? Annou fer parey en pti pe parey kekfwa Westminster mon oule tann en aye. Ok? Dakor. Dakor savedir i annan en konsansis nou pa bezwen pran en vot lo la. Ok? Annou kontinyen Onorab Georges. So Sarah you’ve got it en?\nNephew full stop. Thank you. 148 Mr Chair i lo piblikasyon pour maryaz. Avan ki ou marye i bezwen annan piblikasyon.\nOu pe retourn lo la ankor non?\nNou bezwen consequentially fer sa definition also as part of the consequential amendments ki bezwen ganny fer, vi ki this is a stance ki nou pe pran. That consequential amendment must also be made to the penal code, as to the definition of incest dan penal code pour fer, ki now definition should include the niece and the nephew. Ok ? Thank you.\nDakor note. Onorab Georges.\n148 Mr Chair parey mon ti pe dir, piblikasyon ; piblikasyon maryaz, 2 piblikasyon dan distrik kot maryaz pour arive 6 zour lenterval ant sa 2 piblikasyon. E i bezwen ganny fer dan sa distrik kot enn ant sa 2 parti in reste pour 14 zour imedyatman avan piblikasyon maryaz.\nLalwa i ava dir ou bezwen peye pour piblikasyon ; pour ou ganny ou license pour marye.\nOk. Annou aret en pti moman Onorab Georges. Onorab Ghislain.\nMr Speaker mwan mon pou napa problenm avek pour pibliye dan ou landrwa. Me selman mon kestyon i par egzanp, mon’n tann taler ki nou pe al entrodwir DNA test. I enportan osi pour nou konnen osi sa DNA test konbyen letan i pran pour nou ganny rezilta? Akoz mon pe dir sa se dan ka kot kekfwa en msye li in fer en zanfan an deor zanmen personn pa’n konnen. Li zanmen in dir pour dir in fer en zanfan. Prezan i arive ki sa 2ser, sa frer ek sa garson ek sa fiy zot zwenn i annan lezot dimoun ki konnen zot poudir sa de dimoun i ser. Me selman pour ou prouve, akoz sanmenm sa ou bezwen pibliy ou maryaz. Pour si i annan dimoun ki annan lobzeksyon i kapab vini. Mon pe mazin sa 14 zour kekfwa si sa DNA test pa ankor pare, ki mannyer nou kapab, ki mannyer sa lobzeksyon i kapab antre pour ki sa de dimoun pa marye ouswa zot marye? Sa mon pwen. Mersi.\nMersi Onorab. Bon mon a pran Onorab De Letourdie apre mon ava donn parol Onorab Georges.\nMersi Mr Chair an menm tan dan sa 14 zour i posib personn pa pou’n konn zot dan sa distrik. Mon pe dir 48(2) Mr Chair, 48(2) dan sa 14 zour i posib personn pa pou’n konn zot e si ti pour annan okenn lobzeksyon.\nAkoz konmela i dir ou si ou pour al anrezistre konmkwa ou anvi sanz ou landrwa vote mon krwar i dir ou 3 mwan non? Alors 14 zour mon mazinen personn pa pou’n konn ou dan sa 14 zour. Ou’n kapab 14 zour si ou annan en keksoz ou pe kasyet, ou’n reste anndan pandan 14 zour personn pa’n vwar ou.\nHON BERNARD GEORGES Mersi Mr Chair. Mr Chair i annan en keksoz kekfwa ki nou pa’n mete sa de lobzervasyon i enportan. Any district i pa oule dir electoral area li, i oule dir civil status district, central, south, Praslin or La Digue. Alor i bann gran distrik kot e non pa bann distrik, me nou pa’n define distrik alor kekfwa nou bezwen fer li. Akoz dan Civil Status Act i ti’n probableman ganny define, me nou’n pran zis en bout sa Civil Status Act ki nou’n anmenn ladan alor mon ava demann avek panel pour pran sa note.\nE i annan en kantite, i annan bann leksplikasyon lo ki mannyer piblikasyon pour ganny fer ki mannyer lobzeksyon pour ganny fer ki pe swiv. Nou’n aret la me eski avek ou permisyon Mr Chair eski mon kapab retourn an aryer en pti pe. Akoz mon’n ganny en kestyon la en kestyon ki ti pe preokip mwan, me mon war ki en dimoun deor parey zot in demann zot, zot in reazir. Si nou pa pour les en maryaz ant tonton avek nyes oubyen neve … akoz nou pe les enn ant kouzen ek kouzin? Eski nou pe devret pe permet? Akoz i permet, i pa kouran me i arive. Eski set en keksoz ki nou devret lese oubyen eski nou devret pe anpese?\nEn moman, en moman Onorab Ferrari. Onorab Ramkalawan ti’n demann laparol.\nNon Mr Chairman sa ki mon ti a pe dir konsernan sa 14 zour ensidswit dimoun pa pour konnen ensidswit. Me nou bezwen mazinen ki poudir. E la ankor enn fwa, mon koz anba gidans ki si de dimoun i fer en keksoz ki ilegal? Par egzanp Lalwa i dir ou pa kapab en msye pa kapab marye ek son nyes.\nMe si i arive ki anba 148 tou keksoz, in ganny fer oubyen en ser ek en frer in ganny fer e apre zot in marye. Sa maryaz i kapab ganny dissolved! I kapab ganny dissolve parski in the first place, i pa’n meet bann requirements of the law. So otomatikman i null and void. Eventhough it’s happened i kapab ganny deklare null and void, parski i pa’n meet the test. I pa’n pase sa test. Alor menm si i en frer avek en ser parey nou’n dir, e ofet i en pwen tre valab ki’n ganny leve. E se pour sa rezon ki legliz, mon koz lo nivo Legliz, Legliz letan ou anmenn en zanfan pour batize, menm si papa pa’n deklar sa zanfan lo son birth certificate. Me Legliz i pour demann sa madanm lekel papa sa zanfan. E akoz i fer sa, pour ki pli tar si sa dimoun i anvi marye e dizon i ne Anglikan, ou konnen letan ou pour al regard dan rezis, dan rezis batenm, ou pour war ki pour dir sa garson la i laba, son papa in ganny deklare koman Pierre Paul e aprezan letan i pour regard sertifika konmsi entry pour sa fiy i pour war Pierre Paul prezan i pour dir be sa Prêt la aprezan i pour bezwen dir zot be ou konnen i annan en problenm zot in kontan kanmarad, me zot pa’n realize be nou bezwen dir zot ki pour dir be zot frer ek ser. E in deza arive sa ki pour dir Pierre Paul i zot papa zot tou lede e zot dezapwente byensir parski zot in kontan kanmarad kekfwa zot in … ou konnen zot in fini soz – be –\nMersi, mersi Onorab. Mon krwar further down dan code nullity of marriage i vin ladan. Ok sa ki Onorab Ramkalawan pe mete i vini code, i antre, nullity of marriage i vin ladan. I antre. So i kouver ankor sa bann sityasyon, kot par egzanp si menm pour ganny DNA test i pran letan and all that, but in the event apre ki laprev i vini, the marriage under the code is ilegal e i bezwen ganny anile.\nOk? Onorab Ferrari.\nMr Speaker mon ava avek tou imilite sey reponn sa kestyon ki Onorab in mete akoz napa, i annan en diferans ant kouzen ek kouzin e tonton ek tantin. Mwan mon krwar i plis en diferans – pa kiltirel – me en diferans natirel, ki dan ka en tonton ek en tantin, en tonton avek en nyes oubyen en tantin avek en neve, zot zeneralman 2 diferan laz. Zeneralman – ok. E en tonton i souvan kapab annan en serten lotorite moral lo en zanfan, oubyen en tantin i kapab annan en lotorite moral, i kapab met en presyon moral. E sa se bann keksoz ki mon krwar ki nou bezwen pran li davans ; konmsi antisip lo la. E kekfwa mon pa konnen ki Mr Napoleon ek son bann asistan ti pe mazinen sa lepok, me selman mon krwar poudir i pran kont sa diferans laz, sa diferans zenerasyon. Akoz zeneralman i en diferan zenerasyon. Tonton ek nyes i souvan pa toultan, me souvan de zenerasyon e kekfwa, e nou konnen isi Sesel nou’n ganny bokou ka labi tonton, nyes. Mon pa konnen si nou’n ganny bokou tantin, neve, me selman i arive alors kekfwa nou devret pe antisip lo sa lo sa sityasyon. Sa i ava mon refleksyon mwan.\nMersi Onorab. Onorab Larue.\nMersi Mr Speaker. Mr Speaker mon ti a kontan demande le fe ki Onorab Ramkalawan in mansyonn sa kote relizye, kot isi dan sosyete, nou’n kapab servi en birth certificate lo kote Legliz pour montre paternite.\nEski en birth certificate i kapab ganny servi koman en dokiman legal? Ki sa i ganny rekonnet dan en Lakour koman en dokiman legal le fe ki en dokiman relizye. Le fe ki nou pe koz lo sa size maryaz?\nMersi Onorab Larue. Mon a donn laparol Onorab John Hoareau.\nMersi Mr Speaker. Mr Speaker mwan mon pour tant siport 14, sorry 148 (2) mannyer i ete akoz fodre nou pran kont osi ki i annan en kantite etranze ki vin marye Sesel. Alor si nou pour sanz sa pour fer li vin en peryod residence ki en pe plis, i pour tant pour afekte sa kalite aktivite ki ganny fer isi. Mersi.\nMr Speaker, mwan mon pe zis siport sa ki Onorab Ferrari in dir. Akoz si ou pour get dan konteks Sesel, most bann labi ki arive dan fanmir ouswa incest, se plizoumwen bann tonton ki abiz lo zot nyes. E mwan mon krwar ki nou bezwen protez nou bann fiy, alor mon pa krwar ki nou bezwen, ki nou merit pe get sa de keksoz dan menm konteks, kouzen, ek kouzin avek tonton ek nyes. Mersi.\nMersi Onorab. Onorab Ghislain.\nMr Speaker mon lazout ki mon pour azout lo sa, ki Onorab Ramkalawan in dir, be pa toultan ki en sertifika nesans ki, pa sertifika nesans, sa ki sa manman in al dir kot ki vre, parski i arive dan bokou ka, ki sa manman pa ekspre i pe kasyet lidantite papa son zanfan, akoz kekfwa i pa anvi revele pour dir, akoz li evidaman in marye, in fer sa zanfan an deor, i pa anvi revele pour dir son zanfan pa piti sa enn ki la. Prezan ouswa i arive osi ki parfwa i annan, mon pa pe abes okenn bann madanm and all, akoz i bann sityasyon ki arive. Parfwa osi nou servi non servi non lezot dimoun kekfwa pour byen personnel.\nI arive sa dan nou sosyete e nou pa devret kasyet pour dir i annan. So dan sanmenm sa ki mon pe sey dir pour dir ler sa bout DNA test i ava vini, kekfwa sanmenm sa ki nou bezwen ogmant sa kantite letan pour kapab advertise sa piblikasyon maryaz, ki fer pour Legliz avek pour Civil Status pour kekfwa kapab annan letan pour kapab rezourd sa. Akoz i annan dimoun dan kominote ki li i konnen li. Me selman kekfwa par zis sa obzekte and then kekfwa i ava enn konnen and then zot, zot a fer bann lezot prosedir. Mersi.\nMersi Onorab. Onorab De Commarmond.\nZis en pti kontribisyon lo sa kestyon piblikasyon. Mon krwar mon osi ki nou pa devret sanz li. I annan zis selman petet dimoun i devret konnen kote bann maryaz i ganny pibliye ; sirtou, mon krwar kot Civil Status, i bezwen met tou, petet. Me selman mon konnen ki dan tou distrik, tou bann parwas bann Legliz, maryaz i ganny pibliye.\nWi, wi Legliz e wi. Be la osi nou pe dir bann dimoun be vin en kou lanmes, zot a pas kot legliz zot a war bann piblikasyon ki mete. Mon pe lans en lapel. Me an menm tan selman, mon krwar mon pour dir i bezwen annan en landrwa santral osi kot zeneralman petet tou maryaz i devret ganny, sa i en zafer in house avek Civil ki petet bann dimoun ki pa ganny sans al dan son distrik laba, i ava pas santral i ava war. Mersi.\nMr Chairman mon dakor avek sa ki Onorab Ghislain i dir. Dan tou sirkonstans ou pour annan dimoun ki pa pour vin devwal tout laverite. Petet la an mezir nou pe koze la, letan nou pe koze, i annan bann sityasyon bigami kot en zonm in deza marye. E apre sa i vini, letan i al laba i deklare ki pour dir li i ankor en bachelor. Kan ofet in fini -. So ou pour annan sa bann sityasyon kot dimoun pa pour zanmen deklar keksoz parey i devret été, pour kasyet. Dimoun i kasyet zot taks. Dimoun i koz manti dan tou kalite fason. Alor sa i pou annan. Me selman mon krwar ki i kapab. Konmsi nou pe zis rod bann sityasyon kot ou kapab annan, kot dimoun i dan tout linosans. Dimoun dan tout linosans, kot ou kapab detekte en keksoz e apre sa ede.\nLo nivo la kantite zour. Mon krwar ki parfwa i annan bann sirkonstans, kot en dimoun i bezwen konmsi kekfwa i bezwen fer li en pe vit, marye en pe vit pour li ale. Ok?\nLicense Authority i a vin anba 149 ki kouver pour plis. Me selman 14 zour i pti git. 14 zour i pti git. Kekfwa mwan osi – pour publication. Mwan mon ti ava an faver Mr Chairman pour increase sa 14 zour pour li vin omwen 1 mwan, 30 days. 30 days publication e an menm tan osi – an menm tan osi pour- parski letan nou pe regard osi pratik, bann Seselwa ki pe marye e petet bann nou isi dan sa lasal ki’n marye, I mean, nou’n pibliy nou maryaz bokou plis letan avan ki nou’n marye.\nPetet nou’n letan nou’n fiyanse, letan nou’n fiyanse apre sa nou’n pibliy nou maryaz. Nou maryaz e apre 1 an pli tar ki nou’n aktyelman marye. So mon pa konnen si petet nou kapab increase sa 14 zour pour fer li vin 1 mwan. E petet os itou la letan nou pe koze lo sa pwen ki Onorab De Commarmond in dir konsernan pas en pe legliz parski dan banns of marriage i ganny pibliye dan bann Legliz. Zisteman pour regarde si napa sa bann problenm.\nMe petet nou ti a kapab osi dir avek Civil Status; avek civil status lo zot website, parski sa i piblik pour tou dimoun, parski i konsern sosyete. Lo zot website, zot ti kapab annan en seksyon, publication of marriage, kot tou dimoun ki’n vin pibliy zot maryaz i ava lo zot website e tou dimoun i ava konnen. E en dimoun si en papa li i annan de zanfan deor e i pa konnen pour dir sa de kekfwa letan i pe regard website i dir ayayya, be mon bezwen fer en keksoz about sa. Servi osi bann fason modern. Mersi bokou.\nMersi Onorab. Bon mon a donn laparol Minis Adam.\nMersi bokou Mr Speaker e mon’n ekout atantivman deba. Zis mon oule fer rapel Mr Speaker ki prosedir ganny swiv se pour sa seksyon, i en seksyon ki ti dan Lalwa orizinal sorti dan Code Napoleon, apre bokou in ganny mete dan Lalwa Civil Status, e apre nou’n repran nou remet li dan Lalwa. E mon krwar bann deba i valab, dan lesans ki i annan konsern ki neseser.\nI annan osi konsern ki Onorab Hoareau in mete ki Onorab Leader Lopozisyon in adrese, lo ki lenpak sa i annan lo lefe ki Sesel nou’n vin en destinasyon pour maryaz. Ki mon zis konsyans mon Gouvernman napa en pozisyon for lo la, me mon pour demande ki Lasanble i petet permet mwan pour mwan konsilte ek bann lezot Departman Gouvernman. Mwan menm mwan, mon pa konn spesifisite sa size, ki mon kapab konsilte e anmenn en gidans avek Lasanble. Petet demen bomaten. Akoz mon pa anvi ki nou fer en sanzman e ki i annan konsekans ki petet nou, nou pa okouran. Akoz par egzanp mon konnen ki lendistri tourizm, zot pibliy en kantite gidans lo sa bann keksoz par egzanp, vizavi bann touris. E me mon konsyan ki sa konsern ki i annan en notifikasyon ase long, i neseser. Alors si zot permet mon ava rod en gidans pour donn Lasanble, avan ki nou pran en desizyon final. Me ki nou petet kapab al dan en direksyon note e mon ava vin avek bann konsern sorti kot Departman konsernen. Mersi Mr Speaker e mersi Onorab.\nMersi Minis. Bon i annan en pwen ki Onorab Flory Larue in leve, mon krwar an regar avek en sertifika.\nPetet legalite, non si i kapab teste. Mon a donn reprezantan Biro Attorney Zeneral oubyen Onorab Georges nenport. Si oule pran. Mr Pool oule pran sa oubyen Onorab Georges. Ale Onorab Georges.\nMersi Mr Chair. Mr Chair nou pour vin lo la presizeman akoz nou pour al dan letablisman Leta, dan sanmenm sa seksyon ki mannyer ou etablir, pa … Leta.\nWi i annan ki pe vini.\nSi ou napa papa, ki mannyer ou al prouve. E donk sa ler nou pour ariv lo DNA, nou pour pe tous sa.\nMe zis pour mon sinyale kote i ete, i pour dan bann 300, i pour dan bann 300 posesyon leta, eskiz mwan. Wi dan bann 373 eksetera dan bann sa bann landrwa koumsa nou pour vwar 377, se dan sa bann landrwa la kot ou pour vwar ki mannyer ou pour kapab prouv ou paternite. E nou ava vwar sa la. Me-\nEski petet nou dakor a sa pwen avan nou pran okenn, nou pran en break ziska 4. 30. Onorab George oubyen? Ale.\nMon ti anvi dir zis de pti keksoz Mr Chair avek ou permisyon. Plito en pti keksoz pour mon pa fer keksoz long. Ler nou pe koz lo distrik, irrespective of letan ki nou pour donnen, e mon anfen, mon krwar ki nou bezwen dir kisisa ler nou pe dir distrik. Eski nou pour dir dan 148, in the distrik nou pour dir ‘’in the civil status district ? ’’ Oubyen eski nou pour mete somewhere in this section the word district means civil status district?\nMon krwar nou bezwen fer sa pour fer sir ki se en distrik Leta Sivil e non pa en distrik elektoral ki nou pe koz lo la. Ok Sa se sel pwen ki mon ti anvi fer a sa moman Mr Speaker.\nMr Chairman sa pwen i valab. E lefe ki nou deza annan 4 distrik civil status dan Sesel, e ki sa i ganny reflekte lo kart idantite. Mon krwar ki parski si ou lo ou nimero, si ou birth, ou soz in anrezistre isi, pa maryaz ki ganny reflekte lo ou Civil Status lo ou kart idantite. Me kantmenm i annan sa 4, 1, 2, 3, 4 Anvil, Anse Royale, Praslin avek La Digue koman No.4. Mon krwar ki ti pour bon pour met civil status district. Mwan mon ti ava plito met civil status district because this is already on the ID cards. If your birth is registered in Victoria. It’s a 1. If it is registered at Anse Royale, it’s a 2, Praslin it’s a 3, La Digue it’s a 4. So it’s already something that is in existence. Thank you.\nBon a sa pwen nou ava pran en break. E nou ava retournen 4.30 pour nou kontinyen nou travay. E mon pe demande osi tou, mon krwar SBC osi tou i ava permet nou. Nou ava ler nou antre nou ava ankor pour 1 erdtan, 4.30 ziska 5.30. Ok. So nou ava break, nou retournen 4.30.\nBon mon ti a kontan welcome parmi nou Mr Frank Ally, Attorney Zeneral. Mr Ally bonn apre midi e byenveni dan Lasanble Nasyonal. Mon mazin ou’n anmenn en pti pe plis resours, en pti pe plis sa abilite pour nou kapab pli byen enterakt ankor, anfen parey mon dir ladisyon pour nou kapab pli byen enterakt lo sa Civil Code, pour nou move forward.\nAvan nou break, ti annan Minister ti fer sorti poudir i pe rod en pti pe plis lenformasyon avek lezot Lotorite. Mon pa konnen si Minis in ganny sa bann lenformasyon pandan break, e i anvi partaz avek Lasanble and then nou a kapab bouze. Minis Adam.\nMersi bokou Mr Speaker. Mon kapab enform Lasanble ki mon’n annan en konversasyon avek PS Imigrasyon e i enportan mon krwar pour nou fer en verifikasyon lo Lalwa li menm li avan, ki petet nou fer en desizyon final. Me reaksyon labaz se ki bann sanzman ki’n ganny propoze i kapab pozitiv, i kapab en keksoz ki pour amelyor Lalwa. Alor par egzanp, mon krwar enn bann eleman sete ki piblikasyon i ganny fer, piblikasyon lentansyon maryaz i ganny fer dan en fason pli larz. Par egzanp dan distrik eksetera. Sa i en keksoz ki pour byen ganny akeir par sa Departman.\nApre lot eleman se ki nou kapab pibliy pli an avans, me konsern sete si- savedir aktyelman dan Lalwa i mete 14 zour si nou kapab pibliy li pli an avans par egzanp 30 zour. Sa osi in byen ganny akeyir. E an prensip i pa pour afekte lendistri touristik, akoz bann touris zot mary anba sa ki nou apel en special license. Alor zot dan sa konsiltasyon ki mon’n fer en pti an vites lo telefonn, en sizesyon 30 zour ti en keksoz ki ti pour byen ganny akeyir alor petet lo labaz sa konsiltasyon nou kapab al dan sa direksyon e petet zis re konfirmen enn fwa ki nou kapab lir Lalwa dan en fason pli aprofondi. Me sa i mon, sa i sa feedback ki mon’n gannyen imedyatman pour donn Lasanble. Mersi Mr Speaker e mersi Onorab.\nMersi Minis pour sa kontribisyon. Onorab Georges.\nHON BERNARD GEORGES Mersi Mr Chair. Mr Chair wi, si mon krwar tre byen nou pe, sa amannman i ava vin dan lartik 148, e olye ki nou dir any district, the civil status district senpleman mon krwar sa ki, si mon konpran tre byen se ki piblikasyon, pour ganny fer osi dan sa distrik elektoral kot enn ant sa de parti oubyen tou le de sa parti i reste.\nDonk olye annan zis piblikasyon dan Civil Status office i ava osi dan biro ladministrasyon distrik oubyen sant kominoter, dan sa de distrik kot sa de dimoun i reste ki piblikasyon i pli larz. Mon war Onorab Ghislain e mon krwar, mon konnen ki i pe al dir nou. Pour La Digue Sa pa pour marse akoz i annan zis en distrik. E donk anyway. E 2enm keksoz, se ki sa peryod piblikasyon, i pour fer lo en baz 30 zour e non pa 14 zour.\nE sa osi i ava vin en lamannman dan 148(2).\nMersi Onorab Georges. Onorab Larue.\nMersi Mr Speaker. Mr Speaker mon ti a kontan demann en pe advice Onorab Georges ek Onorab Andre, lefe ki zot avoka, si konmsi by extending sa letan pour nou fer, akoz nou pe fer Lalwa pour dimoun ki marye dan nou kominote. Eski i pratik dan lavi ozordi ki tou sa letan piblikasyon in dan 14 zour, eski i annan en requirement konmsi ki come up ase souvan ki fer ki sa 30 zour pour fer sa Lalwa vin pli bon? Konmsi kwa ki sanze letan i 30 zour ek 14 zour ?\nE apre le fe ki nou pe sanz landrwa piblikasyon konmsi si already i pe ganny pibliye parey i pe fer, i pe fonksyonnen, pour nou azout ankor en letap ki fer li ankor plis red tape.\nKonmsi sa mon anvi konpran ki sa i sitan enportan ki letan nou pe mete, nou pe ed kominote non pa fer li pli difisil. Mersi.\nMersi Onorab. E mon pa konnen mon annan en pti bout pour mon azoute. Petet Onorab George oubyen menm panel. Dan, i annan bann ka eksepsyonnel kot mon pa konnen mon’n menm okouran serten ka medikal, kot en dimoun i anvi marye avan i mor and all that. E parfwa i bann kourt dele letan ki notis i annan i kouver ladan. Ok. Ok savedir lo sa size, lo sa pwen ki Onorab Larue in leve, eski petet i annan sa bezwen. Eski sa 14 zour i annan problenm avek ki pa pe marse, ki nou bezwen extend oubyen i vin zis en demann ki Lasanble pe fer ki donn en pe plis letan pour piblikasyon? Onorab Georges.\nMr Chair fodre nou demann nou lekor akoz ou fer en piblikasyon maryaz? Akoz mon krwar se sa ki pour enform sa letan. E i annan serten dimoun ki kapab dir i pa neseser pour fer piblikasyon maryaz. Dan serten pei parey Lanmerik ou al Nevada en demi erdtan pli tar ou marye, ou pa fer okenn piblikasyon.\nRezon ki annan piblikasyon isi e mon krwar rezon ki nou pe gard li sirtou dan bann pti kominote, se pour fer sir ki si i annan en dimoun ki konnen ki annan en rezon akoz sa de dimoun pa devret marye, akoz zot annan en parante ki kekfwa zot, zot pa konnen. Oubyen ki enn in deza marye, oubyen whatever, i donn sa posibilite, pour sa maryaz pa ganny fer. Donk i en letap pour fer sir ki ler maryaz i arive i pour arive. Me sa peryod letan, i bezwen ganny war dan konteks sa lartik ki pe swiv ; ki lartik 149, ki dir ki notwithstanding sa letan. Si se 14 zour oubyen 30 zour or whatever, ou kapab fer en maryaz anba special license ki 149.\nDonk si ou kapab anmenn en bon rezon, akoz ki ou bezwen marye pli vit? Par egzanp mon pa konnen ou pe al travel oubyen whatever, e ou kapab ganny en judges license. E mon krwar ki si mon pa tronpe konmela, i annan en posibilite fer sa zofisye Leta Sivil li menm donn en special license. Mon pa ankor ariv lo la, me mon krwar ki i bezwen annan sa posibilite pour ki sa peryod i ganny shrink dan bann ka ki neseser.\nEnn ant sa de pe al vwayaze par egzanp, ou pe al lo en course e oubyen i malad, i pe al trete pour okenn sa bann rezon. Oubyen menm zot in boukte en vwayaz, e zot ti a kontan marye, whatever. Okenn rezon ki i akseptab ki Ziz i war akseptab, i kapab redwir.\nMersi Onorab Georges. Onorab Ghislain.\nYes Mr Speaker. Mr Speaker kekfwa mon ava re eksplik ankor en pti pe mon pwen akoz mon ti pe dir ogmant sa 14 zour. Onorab Ramkalawan in propoz 1mwan mon krwar i sifizan, pour donn letan dimoun ki annan obzeksyon pour li kapab fer, pou evite ki i annan – menm si nou’n dir pour dir apre ki in dekouver pour dir kekfwa zot ser ek frer, sa maryaz i kapab ganny anile, konmsi dan sa letan 1 mwan at least dimoun i ava fini fer sa ki fodre ganny fer pour evite ki sa dimoun in al fer en depans in al marye pour li anil son maryaz.\nApre Mr Speaker mon ti pe lev mon lanmen pa akoz la Digue Onorab Georges, me le fe ki nou ti pe dir ki ou pibliy dan landrwa kot sa dimoun in ne, akoz si ou pibliy li dizon par egzanp kot sa dimoun i reste. Be si sa dimoun in reste La Digue sa bann dimoun La Digue ki konn li pa dimoun ki reste Mahe ki vreman konn li, in konn li letan in gran. Me zot pa konn son orizinalite, tou sa bann konplikasyon ki annan. Sa ki mon ti pe sey dir pa landrwa kot sa dimoun in ne, ou bezwen fer en piblikasyon. Par egzanp Legliz Katolik konmela letan pour ou marye, ou bezwen al rod ou bann dokiman dan landrwa kot ou’n batize.\nPar egzanp si ou pe marye dan Legliz Katolik, Katedral, ou’n ne La Digue ou bezwen al La Digue pour ou al rod ou bann dokiman and laba kot La Digue i ava dir ou si ou parante si non, si tou, si i dakor la ou a pran ou bann dokiman ler i pare, la ou anmenn dan Legliz kot ou pe al marye. Mersi.\nMersi Onorab. Onorab Esparon.\nMersi Mr Speaker. Mr Speaker mon zis anvi met en pe laklerte lo sa zafer piblikasyon. Letan Legliz Katolik i pibliy nou apel sa bann bann la. I pa pe pibliy sa akoz pour anpese ki i frer ek ser laba pe marye li. Legliz Katolik rezon ki i pibliye pour demann lanpesman, pour li konnen si sa dimoun in deza marye, parski i en pratik ki Legliz Katolik ki si ou’n deza beni en maryaz, ou pa pour kapab beni en lot maryaz si ou pa’n ganny anile ek Vatikan.\nSa 2 piblikasyon i diferan. Parski letan sa dimoun i anmenn son sertifika maryaz kot Legliz, kot Prêt in fini marye sivil li ; pe enport si ou frer ek ser li, ou in fini marye, me pour Legliz li menm li avan i beni sa linyon, i bezwen konnen sa pa’n deza angaze dan en lot linyon kot ou’n deza beni avan ki i beni sa enn.\nMersi. Savedir piblikasyon sivil i pli enportan, i primordyal. Onorab Pillay.\nMersi Mr Speaker. Mr Speaker dan tou sa deba mon still pa ankor tann nou adres en pwen ki’n ganny souleve par Onorab Hoareau, unless in ganny adrese.\nNon in ganny adrese ou pa ti ankor antre. Apre ou ava catch up. Onorab Larue.\nMersi Mr Speaker. Mr Speaker wi mon ti a kontan ki bann dimoun legal, kekfwa Attorney General i kapab dir nou konmsi the praticality ozordi avek 14 zour – eski zot pe rankontre sa bann difikilte? Si nou pe anmenn sa devan, eski i en keksoz ki pratik dan nou kominote? Espesyalman letan nou annan bann keksoz modern, computer i fasil pour tyek bann dokimantasyon. Mersi.\nMersi Onorab. Avan mon a donn laparol panel. Onorab Ramkalawan.\nMersi bokou Mr Chairman. Mr Chairman mon krwar ki lo sa pwen ki mon ti anvi zis fer enn- lo sa ki ou’n dir konsernan, dimoun ki anvi marye lo zot deathbed. Mon krwar ki, ok, sa definitivman i pe vini, me selman parfwa enn bann rezon akoz dimoun i deside pour marye lo zot deathbed, i retourn en pe enn bann problenm ki nou annan lo kestyon letan de dimoun i viv an menaz e apre sa konmsi sityasyon aktyel, kot si en dimoun i mor. Apre sa lot i ganny pouse. Alor zot taye pour zot marye pour ki sa dimoun ki, sa sirvivan i kapab erite.\nMe selman sa i pa pour vin en problenm la, vi ki dan Civil Code nou pe al osi donn sa liberte testaman ; kot en dimoun i kapab deside lekel ki i pour donn son byen. Alors menm si i pa’n marye, menm si i pa’n marye i kapab dir be oubyen menm si i pa zwenn sa 7an, me selman i kontan tel dimoun i kapab fer en testaman pour dir mon pe kit tou mon keksoz pour sa dimoun ki mon la avek. So mon krwar i pa pour arise. Mersi bokou.\nMersi Onorab. Panel i oule fer en komanter lo la. Minister.\nMersi bokou Mr Speaker. Mersi Onorab. Baze lo konsiltasyon ki mon’n fer avek Departman Imigrasyon i pa forseman ki zot annan bokou difikilte aktyelman. E mon oule fer kler, mon pa kapab donn zot tou legzanp akoz i en konsiltasyon ase rapid. Me i annan bann lensidan resaman ki parfwa en pti pe pli konplike. Par egzanp i annan bann ka kot bann etranze i vin marye avek bann Seselwa parfwa sou fo preteks. E parfwa e sa kourt dele i vre ki, pour nou kler – i pa neseserman bokou ka. E mon krwar Onorab ou annan en pwen ki valab, ki eski sa i en keksoz ki Lasanble pour bezwen mezire.\nEski nou pour fer li pli long? Savedir nou anmenn en lobstak en pti pe pli o, oubyen non, pour serten ka. Me i annan bann ka, i annan bann ka sityasyon ki Onorab Ramkalawan in mansyonnen osi dan ka siksesyon, dan ka zeritye, e i annan bann lesey pour fer bann scam. E i annan sa realite osi ki dimoun i konn kanmarad petet en pe mwens ki lontan. Alor parfwa i pran en pti pe plis letan pour fer lenformasyon pase dan sa sans. An menm tan lo lot kote serten lenformasyon i pas pli vit, akoz ou kapab pibliy li lo internet eksetera. E sa i en sizesyon ki’n ganny fer. Alor Departman Imigrasyon i akeyir avek dan en fason positif sa nide pour fer li en pti pe pli long, akoz i annan sa posibilite dan bann ka irzan anba sa special license, pour kapab fer bann maryaz vitman si vreman i annan nesesite avek bann laprev e bann rezon ki volapenn.\nAlor i pour en kestyon kot Lasanble i pour bezwen deside si nou gard li 14 zour, oubyen si nou fer li pli larz. Mersi Mr Speaker.\nHON BERNARD GEORGES Mersi Mr Chair. Dapre sa ki mon konpran. Mon mazinen ou ava demann en vote par aklamasyon e sa se i nou pou sanz 148 pour tir 14 zour pour fer li vin 30 zour.\nNou pour bezwen kekfwa sanz sa 6 zour lenterval ant sa 2 piblikasyon e fer li vin 10 a 12 zour, kekfwa 12 ant sa 2piblikasyon, 148, 1 e osi ki sa bann piblikasyon i ganny fer dan sa distrik Leta Sivil e osi dan distrik nesans oubyen rezidans sa 2 parti. Sa se bann amannman ki pe ganny propoze pour 148.\nWi, mon krwar. Eski i annan en konsansis lo sa propozisyon? Wi. Wi i annan en konsansis. Ok, nou pran en vot.\nBon annou pran en vot lo propozisyon ki Onorab Georges in tidy-up in met devan. Ok kot nou pour anba 148(1), nou pou extend sa 6 zour pour vin 12 zour, ant piblikasyon. E lo 148 (2) kot nou pour extend 14 zour pour vin 30zour imedyatman preceeding the date of publication. Ok annou annan en show of hands, ava regarde si i annan en konsansis. Tou sa ki an faver sanzman? Ok bann Manm ki kont? Sa ki kont? Savedir nou annan en konsansis. I annan en Manm ki kont. Wi dakor. Yes Onorab Ramkalawan.\nHON BERNARD GEORGES Onorab Ramkalawan ek mon nou fek spot en keksoz.\nMr Chairman in fact sa 148(1) ki vreman an term piblikasyon. So sa 30 zour la dan 148 (2) se an term residence pour ou reste. Konmsi fodre ou’n reste dan sa landrwa pour 14 zour. Sa i ok. Mon krwar ki kot i bezwen sa lamannman i bezwen dan sa 148(1) kot pour increase sa period. Si par egzanp ou dir ou bezwen met si nou anvi ganny 30 days ou pour bezwen dan 148(1) ankor enn fwa mon koz anba koreksyon, pour dir ki i bezwen annan en interval of 14 days between the two publications ; kot ou ava annan – konmsi ou ava donn sa premye notis, e apre sa i ava annan 14 zour, e apre sa la sa 2enm notis i ava, oubyen i bezwen annan 30 days between 30 days, 30 days between the publications. E la ou ava ganny sa 30 zour. Mon koz …\nEski sa i pli kler. Savedir 148, (2) i reste parey. 14 zour.\nMr Chair wi. Annefe mon ti pe regarde dan 149 i pa ti la oubyen dan 150 me i pa- Akoz i ganny mansyonnen la dan sa de landrwa. Alor sa ki nou bezwen fer se 148(1) before the celebration of the marriage 2 publications, 30 days apart, or whatever ki mannyer nou ava mete. ‘’Must be made in the district where the marriage is to take place with an interval of twelve days or whatever between the publications. ‘’\nE dan (2) ‘’publications will made in the office of any district in which either of the parties has resided 14 days immediately preceding the date of the publication.’’ And ou war akoz la ‘similar publication’ alor dan 148(1) ‘’ it’s made in the civil status district where the marriage is to take place. 148(2) in the electoral district in which either of the parties has resided.’’ Alor la mon krwar nou pour, nou kouver tou sa ki nou-. ‘’Before celebration of a marriage two publications, not less than 30 days must be made in the district or not less than 30 days before the celebration of the marriage, two publications must be made in the district where the marriage is to take place with an interval of 12 days, between the publications.’’ Something like that.\nATTORNEY GENERAL MR FRANK ALLY\nMr Speaker. Mon krwar sa 14 zour i annan en rezon deryer li. E sa 30 zour si nou fer li, nou bezwen pran kont poudir si par egzanp i annan en Seselwa i viv aletranze e i vin Sesel e i anvi marye, i pour bezwen reste Sesel pour en peryod 30 zour alor avan ki i kapab selebre son maryaz.\nOubyen si en etranze ki vin Sesel pour li vin marye ek en Seselwa, therefore i pour bezwen. Non, non en etranze ki pe vin marye ek en Seselwa. Pa de etranze ki pe marye ek kanmarad. Me let’s say ouswa en Seselwa. Savedir i pour bezwen reste 30 zour avan. Akoz si ou pour pibliy dan distrik, kot in reste dan sa dernyen 30 zour. Me si Lalwa i dir 14 zour, savedir i permet sa dimoun pour annan en mwens peryod letan, pour li vin Sesel marye, ale. Mon pa konnen si nou’n pans li avek sa … ?\nWi ok. Mon osi mon pe panse ki 149 pa kouver. Onorab Georges.\nSwa 149 oubyen ou kapab pibliy ou maryaz avan ki ou vin Sesel. Napa nanryen ki anpes ou fer sa.\nE annefe bann dimoun ki vin marye Sesel se sa ki zot fer. Zot pibliye avan zot vini, oubyen si ou isi e ki ou tonm anmoure avek en Seselwaz 2enm zour ki ou arive e ou konnen ki ou pe ale dan en semenn. Ou al anba 149, ou ganny en special license.\nBon annou sey ganny sa wording byen pour nou kapab bouze akoz – Onorab Georges.\nMr Chair mwan mon pe propoze on the hoof ‘’not less than 30 days before the celebration of a marriage, two publications of a marriage must be made in the civil status distrcit where the marriage is to take place with an interval of 12 days between the publications.’’ Ok?\nE 2 ‘’similar publications must be made in the offices of any electoral district, in which either of the parties has resided for 14 days immediately preceding the date of publication’’ E si nou anvi anmenn propozisyon onorab Ghislain on board, ‘’must be made in the offices of any electoral district of the electoral district where the parties were born and any district in which they have resided for 14 days immediately preceding the date of publication.’’\nOk panel i ok avek sa. Eski i annan en konsansis, i pli bon ki avan. Ok. Onorab Andre.\nMersi Mr Chair. Mr Chair mon pe zis demande si sa lamannman ki pe ganny propoze, i pa pour anmar lanmen Seselwa ki’n ne aletranze. Parey i annan bokou Seselwa ki’n aletranze e i oule marye Sesel. Akoz si ou pe dir in the district that you were born, e li sa dimoun eski i pour bezwen al pibliy sa Canada, en legzanp. Epi pour li vin pibliy ankor kot i pe al marye, dire i pe al marye Anse Aux Pins. Konmsi nou pa pe anmar li. In viv Sesel li pandan sa 5 an, 6 an i kalifye lo sa kote, be selman sa piblikasyon eski nou pa pe fer li en pti difisil dan sa konteks pour li comply avek. Mersi.\nMon ti pe mazin sa, me mon krwar son draft i ava exclude en distrik ki pa en distrik Sesel. Me par kont i annan en lot pwen ki mon’n pa’n fer ; ler dir offices la nou pe tir sa dan Civil Status Act, se offices of the civil status alor ki ler nou pe dir dan electoral area, napa civil status district. Alor nou bezwen dir in the district offices or ok. Mon mazinen, nou ava travay lo son, nou a poof-in son draft avek zot permisyon, me mon krwar se sa bann eleman ki nou bezwen fer antre ladan.\nDakor. E sa sanzman zour sirtou dan 148(1) i akseptab pour tou. I annan en konsansis pour nou kapab move on? Onorab Ghislain.\nMr Speaker en ptipti keksoz, akoz ki dan sa distrik kot in ne i pa kapab antre osi dan 148 (1)? Konmsi i pibliy 30 zour dan son distrik kot in ne.\n148 (2) i kapte li Mr Speaker, Mr Chair, akoz i dir ‘’similar publications must be made.’’ Savedir ki i pou annan 2.\nBon nou annan en konsansis, annou bouze. 149.\nHON BERNARD GEORGES Mersi 149, sa se the special license, se si ou anvi koup sa kantite zour e olye annan 2 piblikasyon 12 zour apar ou bezwen fer en piblikasyon. Ou bezwen al devan en Ziz e ou ganny sa permisyon. E ou marye 2 zour apre sa sel piblikasyon. Donk i redwir son letan par annefe letan ki ou pou pran ou pou ganny sa license plis 2 zour. E mon krwar si mon pa tronpe, ki i annan en fast track procedure pou special license, ki ou anvoy kot Lakour e al kot en Ziz in Chambers ki en Ziz i fer lord. 150 e sa se ler ou fer piblikasyon pou pibliy ou maryaz.\nZofisye Leta Sivil i ava demann ou, ou sertifika nesans ek si ou spouse in mor i ava demann ou en sertifika lanmor. Pou prove ki ou kapab marye. Ou pa bezwen fer sa kot si ou’n marye dan sa biro kot ou ti’n deza marye. Pardon si ou nesans oubyen sa lanmor in ganny rikorde dan sa landrwa kot ou pe marye son fee, si en zofisye i vwar ki ou pa kapab prodwi sa bann act zot ava eskiz ou.\nE ou ava prodwi en afidavit e sa i arive tanzantan par egzanp bann dimoun ki’n ne Kenya oubyen Tanzania zot pa’n toultan kapab retrouv zot birth certificate, alor oubyen in brile dan en dife or whatever, zot kapab fer en afidavit. Piblikasyon i montre ki mannyer sub-article 5 i montre ki mannyer piblikasyon i ganny fer. E sa i ganny mete lo en board dan biro, e apre i ganny antre dan en register. Ler i annan en dispansasyon sa i ganny note dan en footnote. 141, sorry 151 maryaz i bezwen esper 2 zour apre 2enm piblikasyon ouswa apre sa sel piblikasyon si i annan zis 1. E si ou pa marye pou en peryod 12 mwan depi piblikasyon ou bezwen re-pibliye. Msye oubyen madanm en dimoun ki anvi marye i kapab oppose sa maryaz pou bann rezon byen evidan.\nE en paran, oubyen en gran paran i kapab oppose en maryaz ; en gardyen i kapab oppose en maryaz sa dimoun ki son ward. E nou’n defini ‘ward’ pou dir ki set en miner ki anba guardianship, oubyen en dimoun ki’n ganny enterdi e ki anba guardianship. Ler napa enn sa bann dimoun, frer, ser tonton, tantin, kouzen ki kapab fer sa. Ler selman, ler sa dimoun ki pe al marye i non-compos mentis. Non-compos mentis i savedir son latet pa bon. I pa kapab rezonn pou li menm.\nE mon kapab, 5, ou kapab menm oppose en maryaz ler sa dimoun i non-compos mentis e ou fer konpran ki ou pou al rod en lord lenterdiksyon avek Lakour. E Lakour i kapab dismiss en lopozisyon purely and simply savedir summarily savedir san ekout levidans si i vwar ki sa lopozisyon ki ou pe anmennen i vexatious oubyen i frivolous.\nMr Chairman anba 152, apre tou sa ki nou’n koze anba 148 pour ki kominote ensidswit i kapab oppose. Mon war ki kominote oubyen nenport endividi pa antre ladan. Koriz mwan eski nou pa devret mete ki pou dir anybody i kapab vin devan pour li present a ground on which the marriage cannot take place. Ou sezi ki mon pe dir Onorab Georges, parski la pour le moman se husband or wife, parent, guardian, si latet pa tro bon, ki kapab met en opozisyon.\nDan sa ka, si mwan konman en dimoun ki pa dan sa bann kategori, mon konnen ki pou dir tel dimoun i frer ek ser, kote mon ale pour mwan met mon opozisyon lo sa maryaz? Mon bezwen al koz ek enn sa bann dimoun – non. Mon krwar ki lide ki mon pe met devan se ki kominote osi tou i annan en rol pou zwe. Parski i vin avek letan i annan en benediksyon maryaz dan Legliz. Apre ki msye ek madanm i ganny demande si zot konn okenn rezon akoz zot pa devret marye. Apre sa i ganny demande avek tou bann dimoun ki la dan Legliz. Kot i dir zot ‘’Declare it now or forever hold your peace.’’\nPour ki nenport dimoun dan kongregasyon i kapab lev lanmen pou dir i annan tel, tel , tel keksoz e sa maryaz i arete. E mon krwar ki dan 152 apre tou sa ki nou’n dir, i devret annan en keksoz ki la ki antre.\nMr Speaker i annan 2 seksyon la anba seksyon 152 (2) ek (3) nou fek war anba seksyon 18 ki an adult has full capacity. So, mon kestyon ki mon pe demande, i nou fek pli boner, nou’n dir ki en minor pou napa anba 18an pa annan drwa marye. So, why is it then ki en paran ouswa en en gran paran i annan drwa oppose en maryaz ? Parske sa adult i annan full capacity pou pran en desizyon pou li marye. E dezyenmman 152 (3) i dir ‘’a guardian may oppose a marriage of a ward while the guardianship last.’’\nAnkor guardianship i annan 2 rezon ki en guardianship i kapab donnen avek en adilt. E i more or less pou en minor ki anba guardianship en adilt or i kapab osi dan bann ka kot en dimoun i annan serten kapasite ouswa en maladi mantal ki anba proteksyon oubyen guardianship en dimoun. So, dan sa case la ki definisyon ward. Si ward i pe refer to en zanfan ki anba guardian en dimoun, so i napa en sans pou annan sa bout la, sa seksyon la dan sa Prozedlwa. Mersi.\nMersi Onorab. Mon krwar ler ou pe koz guardianship, ou pe mazin by the age of 18 guardianship i arete, be i annan bokou dimoun ki 30 ekek lannen i ankor anba guardianship dan plizyer lakour Sesel. Mon konnen enn de sa bann sityasyon parey. Onorab Pillay.\nMersi Mr Speaker, Mr Speaker lo 2 pwen. Premye pwen an se ki konsern sa referans ki Leader Lopozisyon in fer. Mon krwar lefe i reste ki sa maryaz i en linyon ant 2 dimoun ki lobzeksyon i bezwen sorti from dimoun ki annan en lentansyon ek sa linyon. E mon krwar petet sa largiman ki ou’n avanse ki otour ou’n dir se ki ou bezwen al koz ek sa dimoun se sa, sa largiman. Ou pou bezwen si konnen sa i 2 frer ki pe marye ou bezwen al koz ek sa parante bann referans.\nMon krwar si nou ouver laport pour ki zis en kominote ki kapab opoz en maryaz en dimoun, mon pa oule al dan lekstrenm, pou dir ki pour vin vexatious or zis en dimoun, i fer sa be selman, nou pour ouver petet sa laport. So mon krwar se sa ki nou bezwen baze lo la.\nApre sa ki konsern sa largiman. Mon osi mon ti pe regard sa e demann mon lekor akoz ki nou ti’n- vi ki sa bann provizyon nou pa tir sa enn. Me mon krwar zot in abundance of caution plito nou kit li. Plito nou kit li akoz si par egzanp admeton en dimoun i falsifye serten dokiman, e i pe marye e i anba laz. Then sa dimoun ki son guardian i kapab vini, vin dir be sa dimoun i anba laz e i pe al marye. Ou konpran? Nou pe fer tou posib pour ki sa ki nou pa anvi i arive i pa arive. So mon krwar se pour sa rezon mon krwar plito kit li as an abundance of caution.\nMe lo sa size pour nou ouver ek komite mon krwar vreman, vreman mazin byen lo la akoz nou pe – then ouver sa relasyon personnel sa dimoun ki probableman i bezwen involve son pros, plis among lezot keksoz avek en kominote. So i retir sa – pa lenportans me sa nivo relasyonnel oubyen sa lenportans, si oule enteraksyon ek sa de dimoun, e zot bann pros, bann dimoun ki sipoze pli pros ek zot. E se pour sa rezon ki mon krwar si ou annan en objection, ou met li devan lafanmir, sa fanmir li then i fer sa lobzeksyon, parey Lalwa pe preskri. Mon pa konnen ki panel i panse lo la.\nMersi Mr Speaker. Mr Speaker letan Onorab Georges ti pe prezante la in dir pour dir sa clause anba 152(2) se pour donn sa gran paran drwa pour anpes sa miner marye. E la mon retourn ankor lo sa ki Onorab Woodcock in dir. Bomaten nou’n do away avek sa zafer miner. Parski nou pe dir laz maryaz i 18an e 18an i laz mazer, alors sa dimoun ki pe al marye 18an i pe pran son desizyon li menm. Lo lot kote 152(3) la, nou pe regarde lekel sa ward while a guardianship last.\nI fer mwan mazin en ka kot i annan en dimoun ki en legal guardian, en garson 40an. In marye li sa garson 40an, in marye san ki les sa legal guardian konnen. E i annan en obzeksyon parski i annan sa clause la legal guardian i met en kondisyon Ankour e se maryaz i ganny anile. Parski sa clause ki la ki egziste. E li sa dimoun i dir ou i pe pran full responsabilite. I kapab pran son desizyon li menm. I annan 40an. Mon krwar Onorab Georges i okouran sa sityasyon. Mon pa konnen ki i annan pour dir lo la.\nMersi Mr Chair mon pwen mon pour retourn en pti an aryer. Selman lo sa 52(3) la. Dan mon lespri mwan, letan mon pe lir sa mon pe mazin, mon war li mon i kouver en dimoun ki’n sot 18 an. Selman ki napa sa fakilte pour li pran en desizyon. So mon ok avek sa clause pour li reste.\nE avan mon al tro lwen, le pwen ki mon ti oule fer, mon demann en leklersisman lo la, 149 – 1491(a) letan i pe koz lo en ziz i kapab permet en maryaz arive. 1491(a). Ki mannyer sa clause ki la, eski i kapab annan en, i kapab annan en lenfliyans lo 147(1)(c) ki nou ti’n sanze. Ouswa i totalman 2 keksoz separe ? Mon ti oule zis en gidans lo la. Mersi.\nYes Mr Chairman. Mersi. Pour reponn Onorab Henrie 147(1)(c) sete pour permet 2 dimoun marye. 149 i pour redwir peryod piblikasyon. Donk i 2 keksoz diferan. 1 eski ou kapab marye, lot se eski ou kapab marye dan en pli bref letan.\nOnorab Esparon mon konn tre byen sa case ki i pe koz lo la, e se pour sa rezon mon pa kapab koz lo la ozordi. Me sa set en kes kot en ward i pa en miner. I annan de kalite dimoun ki kapab ganny en gardyen dan sa pei. Enn se miner, avan 18an, e lot se en dimoun ganny enterdi pli tar akoz son lespri pa bon i bezwen en gardyen. En fwa ki Ziz in trouve ki sa dimoun i bezwen en gardyen i vin en ward, e se sa gardyen ki pran desizyon pour li. Mon pa kapab al pli lwen dan sa case, akoz mon pa anvi fer- Mon pa kapab donn mon lopinyon lo la. Sa ki mon ti ava sizere swit a propozisyon Onorab Ramkalawan, se anba 150, kot nou ti ete Mr Chair, anba 152, i annan de keksoz ki nou bezwen vwar la. 152 ki mannyer i ete, i paret mwan i pe koz lo opozisyon en maryaz ler en dimoun i non–compos mentis, senpleman. Akoz mon dir sa akoz kantmenm 1, 2 ek 3 pa mansyonn sa e zis 4 ki mansyonnen, 5 i dir ki en lopozisyon pour ganny admet selman si sa lot kote i dir pour al Ankour, pour al rod en Dekre Lenterdiksyon. Alor i kler ki ou kapab ganny en Dekre Lenterdiksyon selman pou rezon non-compos mentis alor i paret mwan ki sa antye i tous sa fakter selman, e non pa okenn lezot.\nPiblikasyon en maryaz i ganny fer pou en rezon senp, se pou envit lobzeksyon, se tou. Personn pa enterese konnen lekel ki pe al marye. Personn pa fournen pou konnen lekel ki pe al marye. Se pour sa rezon ki ou pibliy ou maryaz, pou ou fer konnen dimoun ki ou pe al marye. Ou pibliy li pou ki Leta Sivil i garanti ki ler ou marye en dimoun napa okenn lobzeksyon. Alor dan sa ka mon krwar Onorab Lopozisyon i annan en pwen. Akoz ki fodre nou limit, en lobzeksyon zis par bann paran oubyen gardyen oubyen pou bann rezon non-compos mentis? Akoz nou pa zis tir 152 (1) ziska 5 konpletman, e zis dir, ‘’any interested person’’ pa lakominote, nou pa kapab al laba. Me ‘’any interested person’’ ki ava enkli sa bann dimoun, me osi enkli en dimoun an deor ‘’may oppose the marriage, or may for good reason oppose the marriage.’’ Epi 6 ‘’the court may dismiss an opposition purely and simply.’’ Sa i ava permet tou dimoun dan tou sirkonstans including paran pour non-composmentis or anything else ki annan en bon rezon pou oppose en maryaz e i donn clause 6 i en clause échappatoire ki donn lakour permisyon cancel sa lopozisyon. Si sa lopozisyon i pa valab. Mersi Mr Chair.\nMersi Onorab. I vedir ki 5 osi, ou pe dir 5 osi i tonbe. Onorab Pillay.\nMersi Mr Chair. Mr Chair mon konpran lespri ki sa lamannman pe vin ladan. Me selman Onorab in servi en mo, ‘any interested party.’ So, ki mannyer en dimoun i kapab interested party en maryaz ki i pa related avek sa 2 dimoun? I napa nanryen ek sa 2 dimoun? Li i reste petet Beau Vallon, e sa 2 dimoun petet i reste en lot landrwa ? Oubyen li i reste anler lo montanny sa dimoun i reste anba. How do somebody become an interested party? Mon konpran sa clause échappatoire be ler ou dir mwan ou annan sa clause échappatoire ‘‘a court may.’’ Sa court i bezwen ganny fer sa lo en laplikasyon. En laplikasyon i bezwen ganny fer atraver en avoka.\nSo ou pe angaz 2 dimoun ki petet pirman lo en baz vexation, pou zot al incur en kou adisyonnel, pou fer dimiss en lobzeksyon, ki en nenport dimoun i kapab vin anmennen an se ki konsern zot maryaz. Mon konpran akoz nou bezwen annan en sistenm lobzeksyon, e mwan mon ti konfortab avek sa sistenm lobzeksyon ki la, akoz sa i fer ki sa bann dimoun i vreman en interested party. En gran paran – i kapab sa gran paran i konn sa 2 dimoun par lefe i konn bann desandan, e i konn bann desandans e i konnen ki probableman sa 2 dimoun i related by blood in the direct line. Petet zot frer ek ser zot pa konnen eksetera, se pour sa en gran paran i la. I pa neseser en gran paran i la akoz i gran paran i pe al obzekte maryaz 2 dimoun mazer. Konmsi mwan mon kapab konpran sa bann largiman.\nDezyenmman en pwen en portan lo la, ok? Me admeton par egzanp sa msye li i annan bokou mwayen e i pe al marye avek en zenn madanm, en madanm. E i annan en dimoun ki santi ti devret marye avek li ou en keksoz koumsa, konmsi ki bann keksoz, nou konnen i kapab involve propriyete ou ganny kalite kankan ou ganny bann kalite problenm ki arive. Eski la nou pou allow en dimoun zis vin raise en lobzeksyon? Sa lobzeksyon i a bezwen ganny raise par en dimoun swa zanfan sa msye, swa en keksoz, dan en fason kler. La nou pe ouver sa laport lobzeksyon en pe tro gran.\nPetet se sa ki nou devret konsidere how far? How far -wide do we want to open the door, pou en dimoun obzekte linyon 2 dimoun egalman ki konsern reelman sa 2 dimoun? Mon krwar petet mon pe sey regard li da sa fason. Mersi Mr Chair.\nMr Chairman, mon konpran ki Onorab Pillay pe sey met devan, me selman mon krwar nou devret al pli lwen ki sa. En maryaz, se pour sa rezon ki i dan Civil Code. I dan Civil Code akoz i pa konsern zis sa 2 dimoun ki pe marye. Parske si ti konsern zis sa 2 dimoun ki pe marye, nou pa ti bezwen annan bann restriksyon. I ti ava dir be en fanm ek en zonm zot frer ek ser oubyen zot, se pa. Be i konsern zot. Be non i osi konsern kominote. Parske kominote i annan serten standar ki i anvi mentenir. E sa aprezan i fer ki i annan en lobligasyon. E sa ki’n ganny dir pli boner par Onorab Georges pou dir piblikasyon.\nPiblikasyon pou fer sir ki letan Civil Status i beni sa maryaz, i fer sa maryaz, zot konnen ki pou dir be napa okenn lobzeksyon. Legliz osi i fer parey letan i pibliy bann Banns of marriage. Pou fer sir ki letan sa maryaz i ganny beni, i napa okenn keksoz ki annan okenn lanpesman. Alor mwan mon krwar ki sa, mon kontan sa lekspresyon ‘’any interested party’’, parski konman en interested party i posib ki 2 dimoun pe marye, me selman mwan, mon zanmi papa sa 2 dimoun ki pe al marye.\nSan ki sa 2 dimoun i konnen ki pou dir zot frer ek ser. Akoz se parski son papa in mor, papa sa 2 dimoun in mor, me selman mwan mon konn en keksoz. E i vin en kestyon pour mwan anpes en incestious relationship ganny beni. I posib ki mwan mon ti avek en dimoun e mon konnen ki pou dir in deza marye. Pour mwan anpes en bigami arive. Mon krwar ki tousala i vin bann sirkonstans kot se pour sa rezon ki nou’n menm ki pou dir nou’n elarzi li pli anler anba 147.\nAnba 147 nou’n menm dir ki sa maryaz similar publication, i pou ganny fer dan, the district kot sa dimoun in ne. E akoz ki nou pe retourn kot sa dimoun in ne? Akoz, parey in ganny dir dimoun dan sa kominote, i konn sa dimoun. E alor nou pe met sa responsabilite lo kominote.\nE Mr Chairman se pour sa rezon ki, se pou sa rezon ki mon krwar ki i bezwen, i bezwen vin pli ouver posib. E pou sa bann rezon ki mon’n donnen, parski kominote is involved. Parski si non, e akoz kominote is involved? E sa bann zafer sangrinite ensidswit, se parski nou anvi en healthy community. Nou pa anvi en kominote kot akoz i annan sa bann konsangrinite, nou konmans ganny zanfan ki ne avek serten dezabilite because of serten keksoz ki kapab arive.\nSo, pou sa bann rezon mon krwar ki i konsern kominote, e mon siport sa propozisyon ki Onorab Georges pe met devan. Wi, i pou, be selman sa bann zafer la i pou rar ki pou arive sa. Parski I’m sure ki menm la ozordi si ou demande konbyen fwa in annan en lobzeksyon anver en maryaz? I preski non-egzistan mon kapab dir. Me pourtan i deza la. Alor i pa pou, me letan i ava ariv en ka kot vreman i annan en lopozisyon anver sa maryaz, then finalman se Lakour ki ava final.\nI pa ava en clause i a ganny abize osi.\nOk, annou move, Onorab Georges petet retourn lo ou propozisyon.\nMersi Mr Chair. Dan Lalwa nou servi dan bann sirkonstans parey swa ‘any interested party,’ or ‘any interested person’ or ‘any person having a lawful interest.’ Donk sa se 2 fason ki nou kapab servi li. Lawfull interest zeneralman i pa zis en busybody. I en dimoun ki kapab en dimoun ki kapab annan en lentere spesifik dan sa zafer. E en dimoun dan lakominote kekfwa pa pou kapab montre sa. Donk me sa mon ava les bann expert lo latab gid nou. Me mon ti kontan osi si nou pe al dan sa direksyon, mon ti ava sizer en lot kondisyon.\nE sa se sa enn ki dan 5. Me at least the first part. Akoz war si nou fer zis 1 ek 6 sak fwa en dimoun i met en lopozisyon, sel landrwa kot zot kapab taye se Ankour.\nMon krwar nou devret les Leta Sivil fer en premye zizman. Si i frivolous i pa aksepte, me that’s the end of the matter. Me si i krwar i annan merit, la i ava aksepte e la prezan i ava annan en Lakour pou undo it. Alors sa se mon sizesyon. ‘’An interested person or any person with a lawful interest may oppose the marriage. An opposition made under this article will not be admitted if the officer of the civil status considers it to be frivolous or vexatious. Or without merit and see, the court may dismiss an opposition purely and simply. ‘’Mon krwar si nou kapab fer sa nou ava at least ganny en sekans ki pa pou tro ouver e at the same time i pa pou tro restrikte.\nOk. Dakor Onorab Georges, eski panel in catch sa ? Ok, dakor, bon mon krwar in ariv moman osi pour nou aret travay pou ozordi. Nou ti’n dir boner ki nou pou arete 5.30 e i 5.30 la. E mon ava remersi Minis Adam avek son panel AG, Professor Angelo, Victor, Sarah, Marthy and I would like also to thank all members and the general public outside, following the debate and also contirbuting towards this process. Yes Onorab Ramkalawan.\nMr Chairman mon pe war ki mannyer nou pe ale, mon pa konnen ki mannyer nou pou catch-up. Eski nou ti ava kapab propoze ki petet nou travay en pe plis increase the number of hours ki nou travay si dan bomaten nou ale ziska 12.30.\nNou pa pran break ou pe dir?\nNou pran en break ki pli kourt. I think nou kapab pran en tea break ki zis 15 minit e apre sa al en pe plis ki dizon12.30. E apre sa olye retourn 2er annou pran en 1 hour lunch break, e ki nou retournen – 1.30. E apre sa nou ale ziska 6er. Mon pe zis met sa pou ou konsiderasyon. Mersi.\nNou, mon krwar lo sa bout mon krwar ziska 12.30 even sa. Dan lunch break sirtou Sekretarya nou annan en kantite komitman. E mwan menm mon lofis mon annan en kantite komitman. E sa 2 lunch break ki reste nou la mon fini plen, mon’n fini plen avek bann apwentman bann dimoun ki pe vin vwar mwan. E i annan delegasyon osi ki pe rantre, mon pa war nou lunch break, en. Mon nou petet sa 2 zour menm nou bezwen break midi, akoz sa bann komitman ki mon annan.\nMe, by all means, si zot ou le par egzanp first break nou pran li 15 a 20 minit i donn nou ankor en pti pe letan. E aswar nou ava regarde si nou kapab parey ozordi nou ale ziska 5.30, me nou ava regarde si par egzanp si SBC i kapab donn nou ziska 6er sa 2 zour. Petet nou a kapab negosye. Ok? Me ankor petet nou’n vwar ki mannyer nou pe ale, mon demann bann Manm osi tou bedtime reading tanto. Pas, pas en pti pe lo la, anmezir ki nou ale zot a kapab petet vwar serten keksoz, serten konsern ki nou a kapab leve there and then. Ok ? Bon ankor enn fwa mon remersi panel e mon remersi tou Manm e tou manm piblik ki pe swiv nou travay. E an menm tan mon remersi bann teknisyen SBC e SBC an zeneral pou transmet nou travay. Nou ava adjourn e nou ava, bon mon a zis demann Sarge pou move Mace. E Lasanble i adjourn e nou repran nou travay demen 9er bomaten.